title: Antti Ropponen

text: Ropponen edusti juniori-ikäisenä lentopallossa Nurmon Jymyä ja Seinäjoki Lentistä. Pesäpallossa hän edusti Nurmon Jymyä. Nuorukainen debytoi marraskuussa 2011 15–vuotiaana lentopallon 1-sarjassa ja palkittiin heti parhaimpana pelaajana avausottelussaan. Sittemmin tilille on kertynyt olympia-, MM- ja EM-kisat niin kuulevien kuin kuurojen joukossa. Lajeina ovat olleet lentopallo, beach volley ja keihäänheitto. Syksyllä 2014 hän oli viides parinsa Jussi Aholan kanssa kuurojen EM-kisoissa. Pesäpalloa Ropponen ei ole jättänyt täysin taakseen: kesällä 2015 Ropponen pelasi muutaman ottelun Nurmon Jymyn Suomisarjan joukkueessa. Myös kesällä 2016 Ropponen pelasi neljä ottelua Suomisarjassa ja vakuuttavasti löi neljässä ottelussa kolme kunnaria ja 11 tavallista juoksua. Vielä hän toi yhdeksän juoksua eli tehopistein yhteensä 22.


title: Antti Ropponen

text: Ropponen siirtyi Lentopalloliiton alaiseen Kuortaneen valmennuskeskukseen lukioikäisenä ja ehti viettää Kuortaneella kaksi ensimmäistä lukiovuottaan. Nuorten maajoukkueessa Ropponen saavutti Suomen poikien lentopallomaajoukkueen kautta aikain parhaimman EM-kisatuloksen vuonna 2013, kun Suomi oli neljäs EM-kisoissa. Myöhemmin Ropponen pelasi myös Meksikon MM-kisat Suomen joukkueen riveissä ja sai myös kansainvälistä huomiota pelaten kuurona kuulevien joukossa maailman huipulla. Meksikon kesän 2013 alle 19-vuotiaiden MM-kisoissa Suomi oli 11.


title: Antti Ropponen

text: Ropponen teki kaksivuotisen sopimuksen lentopallon Mestaruusliigajoukkue Kokkolan Tiikereiden kanssa kesällä 2014. Hän voitti avauskaudellaan liigakentille SM-kultaa ja Suomen Cupin. Ropposen peliaika kokkolalaisseurassa oli kuitenkin vähäinen johtuen maajoukkueen ykköshakkuri Olli-Pekka Ojansivun vankasta asemasta Tiikerien pääiskijänä. Runkosarjassa Ropponen pelasi kaiken kaikkiaan vain seitsemän kokonaista ottelua ja pudotuspeleissä vastuuta alkoi kertyä vasta finaalisarjassa Lelu Ojansivun kärsiessä kuumeesta. Ropponen esiintyi SM-kultaan päättyneen kauden finaaliotteluissa edukseen, esimerkiksi avausfinaalissa hän otti rohkeasti paikkansa kentällä Ojansivun sairastellessa ja oli Tiikereiden tärkeimpiä pelaajia. Kaiken kaikkiaan Jymyn kasvatti kirjautti liigakauden aikana 105 liigapistettä. Suomen Kuurojen Urheiluliitto valitsi Ropposen valittiin vuoden 2014 kuuroksi urheilijaksi..


title: Antti Ropponen

text: Ropponen teki todellisen läpimurtonsa lentopalloliigassa kaudella 2015-16. Tiikereiden ykköshakkuriksi kaavailtu Lelu Ojansivu oli mykoplasman seurauksena liki koko kauden sivussa tai kykenemätön pelaamaan täysi otteluita, jolloin Ropponen sai näyttöpaikan, johon nurmolaiskasvatti myös tarttui. Mestaruusliigan siirryttyä joulutauolle Ropponen oli pistepörssin 14. ja joukkueensa paras pisteiden tekijä. Loistavan syyskauden seurauksena vasta 20-vuotias Ropponen valittiin myös Suomen miesten lentopallomaajoukkueen toiseksi hakkuriksi vuodenvaihteen Berliinin olympiakarsintaturnaukseen. Suomen hakkurikaksikon olympiakarsintaturnauksessa muodosti Tiikerien kaksikko Ojansivu-Ropponen.


title: Antti Ropponen

text: Kevätkaudella Ropponen jatkoi vahvoja otteitaan Mestaruusliigassa, vaikka peliaika väheni syksystä Tiikereiden ykköshakkuri Ojansivun kuntouduttua takaisin kentille. Mestaruusliigan runkosarjan eräkohtaisessa pistetilastossa nurmolaissyntyinen hakkuri oli runkosarjan päätyttyä 10. paras. Runkosarjassa Ropponen iski keskimäärin 4,2 pistettä pelattua erää kohden. Näin ollen hänen runkosarjan pistemääränsä liki kolminkertaistui debyyttikaudesta, kun hän kirjasi yhteensä 292 pistettä 25 pelaamassaan liigaottelussa. Runkosarjan aikana Ropponen pelasi myös muutaman ottelun kasvattajaseuransa Nurmon Jymyn miesten edustusjoukkueessa 1-sarjassa. Pudotuspeleissä Ropposen vastuu oli myös edelliskautta suurempi. Hän esimerkiksi finaalisarjan toisessa ja kolmannessa ottelussa ratkaisevassa roolissa kääntämässä otteluita ja finaalisarjaa kokkolalaisille. Myös Tiikereiden ykköshakkurina kauteen lähtenyt Olli-Pekka Ojansivu kehaisi mestaruuden ratkettua, että Ropposen rooli oli ratkaiseva. Meillä oli diili, että minä hoidan pikkupallot ja Rane (Ropponen) isot pisteet, Ojansivu kehaisi. Kauden aikana Ropponen pelasi enemmän otteluita kuin mykoplasmasta kärsinyt Ojansivu.


title: Antti Ropponen

text: Ropponen teki Tiikereiden kanssa vuoden mittaisen jatkosopimuksen toukokuussa 2016. Kaudella 2016-2017 Ropponen pelasi Tiikereiden ykköshakkurina ja esiintyi kokkolalaisseuran riveissä muun muassa Mestareiden liigan karsinnoissa. Tiikerien kausi päättyi edellisvuosista poiketen ennen aikojaan, kun joukkue putosi Mestaruusliigassa jo puolivälierävaiheessa. Ropposelle kausi 2016-2017 oli toistaiseksi uran paras. Hän teki  29 ottelussa 473 pistettä ja syötti 40 ässää. Kauden jälkeen hän oli viemässä Suomea toukokuun lopulla pelatuista MM-karsinnoista lajin MM-lopputurnaukseen ja pelasi myös hienon kesän lentopallon Maailmanliigassa.


title: Antti Ropponen

text: Henkilökohtaiset:


title: Johan Ludvig Runebergin bibliografia

text: Tämä on luettelo Johan Ludvig Runebergin teoksista:


title: Johan Ludvig Runebergin bibliografia

text: Runebergin teokset Doria-tietokannassa.


title: SEAT Mii

text: SEAT Mii on SEATin vuodesta 2011 lähtien valmistama A-segmentin automalli. Sen lähes identtiset sisarmallit ovat Škoda Citigo ja Volkswagen Up. SEAT-mallistossa ei ollut A-segmentin mallia sitten vuoden 2004, kun SEAT Arosan valmistus päättyi.


title: SEAT Mii

text: Vuoden 2011 Euro NCAP -kolaritestistä Mii sai tulokseksi täydet viisi tähteä.


title: SEAT Mii

text: Sisarmalliensa tavoin Miin voimanlähteenä on kolmisylinterinen 1,0-litrainen bensiinimoottori, joka on saatavana 60 tai 75 hevosvoiman tehoisena. Geneven autonäyttelyssä keväällä 2013 esitelty Ecofuel-malli toimii myös maakaasulla. Voimansiirtona on viisivaihteinen manuaali- tai robottivaihteisto.


title: Artsjom Bykau

text: Artsjom Henadzevitš Bykau (, łacinkaksi "Arciom Hienadzievič Bykaŭ", ; s. 19. lokakuuta 1992 Minsk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Minsk lainassa Dinamo Minsk ja on pelipaikaltaan keskikenttäpelaaja.


title: Finlandia Group

text: Finlandia Group Oyj on henkilöstönsä ja asiakkaidensa kokonaan omistama suomalainen varainhoitoyhtiö. Finlandian toimipisteverkosto kattaa koko Suomen ja tarjoaa asiakkailleen kaikki säästämisen ja sijoittamisen palvelut.


title: Finlandia Group

text: Finlandia perustettiin vuonna 2000 Tampereelle nimellä Sijoitustalo Finlandia. Se toimi ensimmäiset kymmenen vuotta vakuutusmeklarina ja muun muassa Skandia Lifen asiamiehenä. Yrityksen johdossa oli useita entisiä jääkiekkomaalivahteja: toimitusjohtajana Mika Manninen, myyntijohtajana Hannu Kamppuri ja sijoitusasiantuntijana Kari Takko. Vuosina 2007–2008 Finlandia Group välitti muun muassa Lehman Brothersin indeksilainoja sanoen niitä riskittömiksi. Lehman Brothersin konkurssi muutti sijoitukset arvottomiksi.


title: Finlandia Group

text: Vuodesta 2010 Finlandia on ollut sijoituspalvelus sen jälkeen, kun Finanssivalvonta laajensi yhtiön toimilupaa omaisuudenhoitoon ja kaupankäyntiin omaan lukuun ja antoi sille rahastoyhtiötoimiluvan. Asiakkailla on käytössä Finlandian omien rahasto-, omaisuudenhoito- ja välitystuotteiden lisäksi kansainvälisen kumppaniverkoston sijoitusvaihtoehtoja.


title: Finlandia Group

text: Finlandia Group toimii nykyään 17 paikkakunnalla Suomessa: Helsingissä, Forssassa, Hämeenlinnassa, Joensuussa, Jyväskylässä, Kokkolassa, Kuopiossa, Lahdessa, Lappeenrannassa, Mikkelissä, Oulussa, Porissa, Rovaniemellä, Seinäjoella, Tampereella, Turussa ja Vaasassa.


title: Finlandia Group

text: Vuonna 2010 Finlandia Groupin pääkonttori siirrettiin Tampereelta Helsingin Aleksanterinkadulle. Vuonna 2012 Finlandia Group aloitti yhteistyön SEB Life International -vakuutusyhtiön kanssa. Vuonna 2014 Finlandia Group aloitti yhteistyön Generali Pan Europe -vakuutusyhtiön kanssa.


title: Finlandia Group

text: Finlandia Groupin pääkonttori muutettiin nykyiselle paikalleen Helsingin Etelärantaan vuonna 2015. Vuonna 2017 Finlandia Group laajensi liiketoimintaansa yritysrahoitukseen tarjoten suomalaisille yrityksille myyntisaatavien laskurahoitusta ja yritysluottoja.


title: Biureetti

text: Biureetti (CHNO) on orgaaninen yhdiste. Yhdistettä voidaan lisätä eläinten rehuihin ja sitä käytetään myös polymeeriteollisuudessa.


title: Biureetti

text: Huoneenlämpötilassa biureetti on valkoista kiteistä ja hygroskooppista ainetta. Yhdiste liukenee hyvin veteen ja etanoliin, mutta huonommin muihin orgaanisiin liuottimiin. Voimakkaasti kuumennettaessa se hajoaa syanuurihapoksi ja ureaksi. Kuumennettaessa biureetin emäksistä vesiliuosta kuparisulfaatin kanssa muodostuu väriltään punavioletti kompleksi. Tämä on niin kutsuttu biureettireaktio tai biureettitesti.


title: Biureetti

text: Biureettia voidaan valmistaa kuumentamalla ureaa, yli urean sulamispisteen, jolloin kaksi ureamolekyyliä kondensoituu biureetiksi. Muita tapoja ovat urean ja isosyaanihapon välinen reaktio ja allofanaattiestereiden reaktio ammoniakin kanssa.


title: Biureetti

text: Biureettia voidaan lisätä eläinten rehuun lisäämään rehun typpipitoisuutta. Sitä voidaan käyttää myös formaldehydi-biureettipolymeerien valmistamiseen.


title: Theodoros Gaza

text: Theodoros Gaza (, , n. 1398–1475) oli kreikkalainen humanisti, joka edisti huomattavasti kreikan kielen tuntemusta Länsi-Euroopassa. Thessalonikasta lähtöisin ollut Gaza eli Konstantinopolissa ja noin vuodesta 1444 Kreikassa, missä toimi kreikan kielen ja filosofian opettajana. Vuonna 1447 hänet nimitettiin ensimmäiseksi kreikan kielen professoriksi Ferraraan ja kolme vuotta myöhemmin filosofian professoriksi Roomaan. Hän kirjoitti kreikan kieliopin ja käänsi mm. Aristoteleen, Dionysios Halikarnassolaisen ja Johannes Khrysostomoksen teoksia latinaksi. Vuodesta 1483 alkaen Gaza julkaisi Aristoteleen eläintieteelliset teokset.


title: Juan Cámara

text: Juan del Carmen Cámara Mesa (s. 13. helmikuuta 1994 Jaén) on espanjalainen jalkapalloilija, joka edustaa Segunda División B:ssä pelaavaa FC Barcelona B:tä. Pelipaikaltaan vasenjalkainen Cámara on vasen laitahyökkääjä.


title: Juan Cámara

text: Cámara on Villarreal CF:n kasvatti. Hän pelasi seuran reservijoukkueissa vuosina 2011–2014. Kaudella 2011–2012 Cámara pelasi yhden ottelun seuran kakkosjoukkueen paidassa Segunda Divisiónissa. Vuonna 2014 hän siirtyi FC Barcelonan joukkueeseen. Kaudella 2014–2015 Cámara pelasi seuran kakkosjoukkueessa Segunda Divisiónissa 30 ottelussa tehden kuusi maalia. Seuran edustusjoukkueen paidassa Cámara debytoi joulukuussa 2015 Mestareiden liigan ottelussa Bayer Leverkusenia vastaan.


title: Juan Cámara

text: Cámara pelasi vuonna 2010 Espanjan alle 17-vuotiaiden maajoukkueessa neljä ottelua.


title: Veikko Räsänen

text: Veikko Räsänen tarkoittaa seuraavia:


title: Veikko Räsänen (vuorineuvos)

text: Veikko Oskari Räsänen (12. huhtikuuta 1916 Kuopio – 5. lokakuuta 1992 Kuopio) oli suomalainen yritysjohtaja ja vuorineuvos. Hän oli yksi vaatealan yrityksen Turo Oy:n perustajista ja toimi sen kaupallisena johtajana 1938–1962 sekä toimitusjohtajana 1962–1974.


title: Veikko Räsänen (vuorineuvos)

text: Räsäsen suutari-isä kuoli jo ennen hänen syntymäänsä, joten äiti elätti perheen torikauppiaana Kuopiossa. Perheen muutettua Sortavalaan Räsänen aloitti 13-vuotiaana uransa kulkukauppiaana ja perheen palattua Kuopioon hän ryhtyi 17-vuotiaana itse torikauppiaaksi. Vuonna 1938 hän perusti yhdessä Oiva Turusen ja Veijo Taskisen kanssa vaatetehdas Turo Oy:n, joka aloitti toimintansa Kuopion Puijonkadulla. Ensimmäiseksi toimitusjohtajaksi tuli Turunen, Räsänen oli pitkään kaupallisena johtajana. Räsänen osallistui talvisotaan ja oli jatkosodan aikana huoltojoukoissa Petroskoissa, mutta jatkoi sen jälkeen tehtävässään. Hän tuli vuonna 1962 Turon toimitusjohtajaksi Turusen tilalle. Räsäsen johtajakaudella yhtiö kohosi Pohjoismaiden suurimmaksi miestenpukujen valmistajaksi. Turo oli idänkaupan tiennäyttäjiä alallaan, mutta suuntautui 1970-luvulta alkaen erityisesti länsivientiin. Räsänen luopui vuonna 1974 toimitusjohtajuudesta, minkä jälkeen hän oli yhtiön johtokunnan puheenjohtajana vuoteen 1978 ja sen jäsenenä vuoteen 1985.


title: Veikko Räsänen (vuorineuvos)

text: Räsänen oli Trinet Oy:n, Kellomäen puutarha Oy:n ja Kansalliskauppa Oy:n johtokunnan puheenjohtaja, Savon Yrittäjien puheenjohtaja vuosina 1955 ja 1961–1964 sekä Savon Messujen puheenjohtaja 1961–1968. Hän kuului Vaatetusteollisuuden Keskusliiton (Vateva) hallitukseen vuodesta 1964 ja johtokuntaan vuodesta 1972, Keskuskauppakamarin hallitukseen vuodesta 1976 ja Teollisuuden Keskusliiton edustajistoon 1977–1979. Hän oli myös Kuopioon vuonna 1960 perustetun Minna Canthin koulun johtokunnan ensimmäinen puheenjohtaja.


title: Veikko Räsänen (vuorineuvos)

text: Räsänen sai kauppaneuvoksen arvon vuonna 1967 ja vuorineuvoksen arvon vuonna 1981, ensimmäisenä vaatetusteollisuuden edustajana Suomessa. Hän oli Kuopion Paasikivi-seuran puheenjohtaja vuosina 1963–1978 ja Urho Kekkosen vaaliliiton valitsijamiesehdokas vuoden 1962 presidentinvaaleissa.


title: Tuomas Enbuske Talk Show

text: Tuomas Enbuske Talk Show oli Tuomas Enbusken juontama keskusteluohjelma, jossa käsiteltiin päivän kuumimmat puheenaiheet ja vieraina nähtiin julkisuuden henkilöitä keskustelemassa. Ensimmäinen jakso esitettiin 19. maaliskuuta 2012 TV5-kanavalla. Ohjelma siirtyi pois TV5:ltä huonojen katsojalukujen vuoksi The Voice -kanavalle 14. toukokuuta 2012 alkaen.


title: Bruce Fraser

text: Sir Bruce Austin Fraser (5. helmikuuta 1888 Acton – 12. helmikuuta 1981 Lontoo) oli brittiläinen amiraali toisen maailmansodan aikana.


title: Bruce Fraser

text: Fraser liittyi Kuninkaalliseen laivastoon vuonna 1902 ja palveli ensimmäisessä maailmansodassa laivaston tykistöupseerina. Toisessa maailmansodassa hän toimi Kotilaivaston komentajana ja huolehti Murmanskiin matkanneiden avustussaattueiden suojaamisesta. 26. joulukuuta 1943 Fraser johti Nordkapin taistelua, jossa saksalainen taisteluristeilijä Scharnhorst upotettiin ja sen lähes kaksi tuhatta merisotilasta hukkuivat.


title: Bruce Fraser

text: Vuonna 1944 Fraser nimitettiin Brittiläisen Tyynenmeren laivaston komentajaksi, ja hän allekirjoitti Ison-Britannian edustajana Japanin antautumissopimuksen 2. syyskuuta 1945. Hänelle myönnettiin aatelisarvo vuonna 1946 ja hänet ylennettiin laivastoamiraaliksi vuonna 1948. Fraser toimi Kuninkaallisen laivaston komentajana ("First Sea Lord") vuosina 1948–1951.


title: Sorto (veneily)

text: Sorto tarkoittaa veneilyssä ilmiöitä joka esiintyy kun purjehditaan vasta- tai sivutuuleen. Tuolloin saattaa purjeiden tyynelle puolelle syntyä tyhjiö, joka liikuttaa venettä myös sivusuunnassa.


title: Sorto (veneily)

text: Köli pienentää sorron vaikutusta. Myös riittävän nopea purjehdusnopeus vähentää sorron voimaa.


title: SMP Formula 4 -kausi 2016

text: SMP Formula 4 -kausi 2016 oli SMP Formula 4 -sarjan toinen kausi. Kausi alkoi 30. huhtikuuta, Venäjän Sotšissa ja päättyi 11. syyskuuta, Suomessa Ahveniston moottoriralla.


title: SMP Formula 4 -kausi 2016

text: Sarjan mestaruuden vei hollantilainen Richard Verschoor. Toiseksi tuli hollantilainen Jarno Opmeer ja kolmanneksi venäläinen Aleksandr Vartanjan.


title: SMP Formula 4 -kausi 2016

text: "Kursivointi", tarkoittaa kuljettajaa, joka ei ole oikeutettu keräämään pisteitä. Kerätäkseen pisteitä FIA:n Pohjois-Euroopan alueen (NEZ) mestaruussarjassa, tulee kuljettajalla olla NEZ-maassa myönnetty lisenssi.


title: Pentti Sivunen

text: Pentti Sivunen (s. 1951) toimi Ylöjärven kaupunginjohtajana 1995–2014, jolloin jäi eläkkeelle. Sitä ennen hän työskenteli 19 vuotta Seinäjoen kaupungilla.


title: Pentti Sivunen

text: Sivunen on koulutukseltaan valtiotieteen maisteri. Hänelle myönnettiin kaupunkineuvoksen arvonimi vuonna 2012. Vuonna 2015 Sivunen ryhtyi johtamaan sote-uudistukseen liittyvää Pirkanmaan tuottamisvastuualueen valmistelua.


title: Jorma Soiro

text: Jorma Tapani Soiro (vuoteen 1932 Sivén, 3. huhtikuuta 1906 Tampere – 28. tammikuuta 1978 Helsinki) oli kauppaneuvos, joka muistetaan useiden ravintoloiden ja hotellien omistajana ja toimitusjohtajana.


title: Jorma Soiro

text: Ensimmäiset työkokemuksensa hän hankki koulupoikana ollessaan harjoittelijana Viipurin Telefooni Oy:ssä, jossa hänen isänsä oli teknillisenä johtajana. Hänellä oli jo silloin mielessä liikemiehen ura, ja suoritettuaan ylioppilastutkinnon hän jatkoi Helsingin kauppakorkeakoulussa, jossa hän valmistui ekonomiksi 1930 ja kauppatieteiden kandidaatiksi 1932. Hän sai ensikosketuksen ravintoloitsijan työhön hoitamalla vanhempiensa kanssa ravintola Nizzaa, ruokala Jääkarhua ja ruokala Munkkia. Lisää alan kokemusta karttui Kauppakorkeakoulun ylioppilaskunnan isäntänä, kun hän vastasi juhlien ja tapahtumien järjestelyistä.


title: Jorma Soiro

text: Ensimmäiset ravintolansa hän avasi 1930-luvun alkupuolella ja laajensi toimintaansa myös hotelleihin. Yksi hänen saavutuksistaan oli kansallisravintoloiden tuominen Helsingin ravintolatarjontaan (muun muassa Hungaria ja Grinzing). Muita hänen johtamiaan ravintoloita olivat muun muassa ravintolat Nizza, Golf Casino, Taverna, Haaga ja Uimastadionin ravintola sekä hotellit Grand Hotel, Hotelli Atlas, Hotelli Karelia ja Hotelli Skandinavia.


title: Jorma Soiro

text: Tunnetuin Soiron johtamista yrityksistä oli Hotelli Torni, joka siirtyi hänen hallintaansa 1948 sen jälkeen, kun se oli vapautunut Liittoutuneiden valvontakomission käytöstä. Hän johti sitä vuoteen 1972. Soiron johdolla Tornista kehittyi hotellitoiminnan ohella suomalaisen gastronomian keskus, jonka asemaa vahvistivat oma lehti sekä hotellin nimeä kantanut kirjasarja. Hänen aloitteestaan perustettiin myös kulinaristinen herrasmiesten yhteisö Tornin Ritarit, joka kokoontui hotellin tiloissa. Sen lisäksi että Soiro toi Suomen ravintolaelämään ulkomaisia vaikutteita, hän oli vahvasti kehittämässä suomalaista ruokakulttuuria ja -perinnettä.


title: Jorma Soiro

text: Hän hankki yhtiökumppaniensa kanssa omistukseensa hotelleja Helsingin lisäksi Joensuusta, Kuopiosta ja Loviisasta. Hänestä tuli 1948 perustetun Liikemieshotellit Oy:n pääosakas ja johtaja.


title: Jorma Soiro

text: Soiro ansioitui myös järjestötoiminnassa. Hän rupesi aktiivisesti luomaan ja organisoimaan hotelli- ja ravintola-alan ensimmäistä valtakunnallista keskusjärjestöä Suomen Ravintoloitsijain Liittoa (nykyinen Suomen hotelli- ja ravintolaliitto). Hänet valittiin ensin sen hallituksen varajäseneksi ja myöhemmin varsinaiseksi jäseneksi. Liiton puheenjohtajana hän oli 1945–1966. Hän toimi myös alan kansainvälisissä järjestöissä, kehitti koulutusta ja esiintyi alan puolestapuhujana kaikissa mahdollisissa tilaisuuksissa. Hänestä tuli ravintolaelinkeinon keulakuva, joka johdatti hotelli- ja ravintola-alaa sodanjälkeisten vaikeiden aikojen läpi. Ala oli suurten haasteiden edessä, koska kaikesta oli pulaa. Elintarvikkeet olivat kortilla, ja ravintoloiden ruoka-annokset laskettiin grammalleen.


title: Jorma Soiro

text: Soiro oli myös jäsenenä Oy Alkoholiliike Ab:n asettamissa hotelli- ja ravintola-alaa käsitelleissä toimikunnissa ja työryhmissä. Niiden tehtävänä oli kieltolain kumoamisen jälkeen luoda säännöksiä ravintola-alalle ja alkoholin anniskeluun. Soiro oli myös Helsingin kaupunginvaltuustossa Kansallisen Edistyspuolueen valtuutettuna 1948–1950 sekä Helsingin kaupungin irtaimen omaisuuden tarkastajana 1947–1948.


title: Jorma Soiro

text: Hän harrasti lapsuudesta asti liikuntaa. Hänen mieluisimpia lajejaan olivat keilailu ja uinti. Hän toimi keilailuseura Jyrän ja uimaseura Vetehisten hallituksissa, Suomen Uimaliiton puheenjohtajana ja Suomen Olympiakomitean hallituksessa.


title: Jorma Soiro

text: Musiikki oli hänen toinen harrastuksensa. Opiskeluaikanaan hän soitti selloa Kauppakorkeiden Orkesterissa ja toimi myös sen kapellimestarina.


title: Jorma Soiro

text: Hänen puolisonsa oli vuodesta 1937 hammaslääkäri Marjatta Soiro, o.s. Paalanen. Heidät on haudattu Kulosaaren hautausmaalle.


title: Jorma Soiro

text:
Hän sai kauppaneuvoksen arvon 1964.
Lisäksi hän sai useita kunnia- ja ansiomerkkejä, muun muassa:


title: Risto Saanila

text: Risto Armas Rolf Saanila (s. 13. heinäkuuta 1937 Helsinki) on suomalainen näyttelijä. Hän oli kiinnitettynä Lahden kaupunginteatteriin 1958–1963 sekä edelleen vuodesta 1985 ja välillä Turun kaupunginteatteriin 1963–1985, josta ajasta hän oli johtajana 1978–1981. Hänen näyttelijätekniikkaansa pidetään hallittuna hänen esittäessää erityyppisiä luonnerooleja. Hänen roolejaan ovat olleet Jussi ("Täällä Pohjantähden alla"), Gauguin ("Van Gogh ja postinkantaja"), Robespierre ("Danton"), Lidman ("Gertrud") ja Trigorin ("Lokki"). Hän on näytellyt myös elokuvissa, kuten "Jäähyväiset ilman kyyneleitä" (2000), ja television minisarjassa "Sotapojan heilat" (1958) sekä monissa televisioelokuvissa.


title: Jerry Mateparae

text: Jerry Mateparae (s. 14. marraskuuta 1954) on uusiseelantilainen upseeri ja virkamies, joka toimi maan kenraalikuvernöörinä 2011–2016. Hän syntyi Whanganuissa, Manawatu-Wanganuissa Pohjoissaarella. Hän meni armeijaan vuonna 1974. Australiassa kadettikoulussa hänestä tuli upseeri. Vuonna 2006 Mateparae ylennettiin kenraaliluutnantiksi.


title: Jerry Mateparae

text: Hän oli Uuden-Seelannin puolustusvoimien ylipäällikkö 2006–2011, ja vuonna 2011 hänestä tuli kenraalikuvernööri.


title: Kekolajittelu

text: Kekolajittelu on J. W. J. Williamsin vuonna 1964 kehittelemä lajittelualgoritmi, joka perustuu kekorakenteeseen. Aluksi lajiteltavasta joukosta muodostetaan maksimikeko, jonka varmistetaan täyttävän kekoehdon. Kun keko on valmis, sen suurin alkio poistetaan, asetetaan valmiin listan alkuun ennen muita valmiita alkioita ja keko käsitellään uudestaan kekoehdon täyttymiseksi. Tätä jatketaan kunnes alkio on järjestyksessä.


title: Kekolajittelu

text: Kekolajittelu on yleensä hivenen hitaampi kuin pikalajittelu, mutta sillä on kuitenkin tätä paljon suotavampi asymptoottinen suoritusaika huonoimmassa tapauksessa, O(n log n). Pikalajittelun tavoin kekolajittelu ei ole vakaa lajittelualgoritmi, eli samansuuruiseksi käsitettävien alkioiden keskinäinen järjestys voi vaihtua lajiteltaessa.


title: Kekolajittelu

text: Kekolajittelu toimii minimitilassa eikä siten vaadi joukon koosta riippuvaa lisämuistia.


title: Aerofreight Airlines

text: Aerofreight Airlines oli venäläinen lentoyhtiö. Se perustettiin vuonna 1998. Sen toimilupa peruttiin syyskuussa 2003, kun yhdessä sen koneista todettiin olleen 50 prosenttia ylikuormaa. Myöhemmin yhtiö kuitenkin jatkoi toimintaansa. Se likvidoitiin vuonna 2006.


title: Aerofreight Airlines

text: Aerofreight Airlinesin laivastoon kuuluivat seuraavat lentokoneet:


title: AJT Air International

text: AJT Air International oli venäläinen lentoyhtiö. Se perustettiin vuonna 1991, ja se aloitti toimintansa seuraavana vuonna. Venäjän sisäisten lentojen lisäksi se lensi tilauslentoja Eurooppaan, Lähi-itään, Pohjois-Afrikkaan ja Kaakkois-Aasiaan. Sen toimilupa peruttiin syyskuussa 2003.


title: AJT Air International

text: Yhtiön nimessä ollut kirjainyhdistelmä AJT oli lyhenne sanoista "Asia Joint Transport".


title: AJT Air International

text: AJT Air Internationalin laivastoon kuuluivat seuraavat lentokoneet:


title: Torment: Tides of Numenera

text: Torment: Tides of Numenera on inXile Entertainmentin kehittämä roolipeli, jonka Techland julkaisi 28. helmikuuta 2017. Peliä kutsutaan peliklassikko "in" henkiseksi seuraajaksi. Peli käyttää Unity-pelimoottoria. Julkaisuajankohta oli alun perin joulukuu 2014, mutta siirtyi loppuvuoteen 2015 ja sitten vuoteen 2016.


title: Torment: Tides of Numenera

text: "Torment: Tides of Numenera"n tapahtumat sijoittuvat Monte Cookin luomaan kyberpunk-henkiseen Numenera-maailmaan ja sen Yhdeksänteen maailmaan, jonka nimi tulee siitä, että kahdeksan aiempaa sivilisaatiota ovat kadonneet.


title: Torment: Tides of Numenera

text: Päähenkilö saa mukaansa korkeintaan kolme muuta hahmoa. Hahmoluokat ovat taistelija ("glaive"), varas ("jack") ja velho ("nano").


title: Torment: Tides of Numenera

text: The Guardian antoi pelille arvosanaksi neljä tähteä viidestä.


title: Torment: Tides of Numenera

text: V2.fi antoi pelille 3/5 tähteä arvostelussaan.


title: Torment: Tides of Numenera

text: Muropaketti antoi pelille 4/5 tähteä arvostelussaan.


title: Torment: Tides of Numenera

text: GameSpot antoi pelille arvosanaksi 9/10 arvostelussaan.


title: Annikki Saarela

text: Aino Annikki Saarela, o.s. "Miekk-oja" (s. 28. syyskuuta 1944 Helsinki) on suomalainen pankinjohtaja, koulutukseltaan oikeustieteen kandidaatti. Hän on työskennellyt Pohjoismaiden investointipankin apulaisjohtajana 1977–1980, valtiovarainministeriön neuvottelevana virkamiehenä 1980–1985, Postipankin johtajana vuodesta 1985 ja oli sen hallituksen jäsen 1988–1995, kun pankki osallistui johdannaiskauppaan. Myöhemmin hänet todettiin vastuulliseksi raportoinnin laiminlyömisestä. Hänet erotettiin Postipankin johtokunnasta toukokuussa 1995 ja pankin palveluksesta täysin elokuussa 1995. Hän siirtyi Suomen Ulkomaankauppaliiton Brysselin-rahoitusyksikköön. Hän on toiminut myös konsulttina.


title: Annikki Saarela

text: Saarelan isä oli professori Heikki Miekk-oja.


title: Aarne Antti Koskinen

text: Aarne Antti Koskinen (7. huhtikuuta 1915 Helsinki – 2. joulukuuta 1982 Helsinki) oli suomalainen yleisen etnologian professori, joka perehtyi erityisesti Polynesiaan ja sai samoalaisen päällikön arvonimen "Tui Finilani".


title: Aarne Antti Koskinen

text: Koskisen vanhemmat olivat talousneuvos Antti Koskinen ja Vieno Vigilia Lehtinen. Hänen ensimmäinen puolisonsa vuodesta 1940 vuoteen 1964 oli Jenny Marjatta Koskimies ja toinen vuodesta 1964 Kaarina eli Kaia Talpio. Koskinen kävi oppikoulun Riihimäellä ja opiskeli yleistä historiaa. Tyynenmeren alueesta ja kulttuurista hän kiinnostui jo nuorena, vaikkakin työskenteli ennen tutkijan uraansa muun muassa isännöitsijänä, kirjakaupan johtajana ja opettajana. Arkisto- ja kirjallisuustutkimustyötä Koskinen teki Englannissa 1949 ja Keski-Euroopassa 1950. Havaijin yliopistossa hän työskenteli 1960-1961 ja Polynesiassa 1971 ja 1975. Hänen vuonna 1953 julkaisemansa väitöskirja "Missionary influence as a political factor in the Pacific Islands" tarkasteli kulttuurien kohtaamista Tyynenmeren saarilla. Hän käytti vertailevaa ja historiallista tutkimusotetta ja pyrki rakentamaan kokonaisvaltaisen näkemyksen polynesialaisten yhteisöstä, maailmankuvasta ja ajattelusta, joista hän julkaisi muun muassa tutkimukset "Ariki The First-Born" (1960), "Linking of Symbols: Polynesian Patterns I-II" (1963, 1967) ja "*kite: Polynesian insights to knowledge" (1968). Hänen viimeiseksi julkaistuksi tutkimuksekseen jäi paikannimityyppeihin ja kulttuurin jaksollisuuteen liittynyt "Place name types and cultural sequences in Polynesia" (1973). Arkisto- ja historiallisiin lähteisiin paneutunut Koskinen oli toisaalta etnolingvisti eli kielen tutkija ja kenttätyössä taas kognitiivisen antropologian edustaja. Helsingin yliopiston henkilökohtaisena ylimääräisenä yleisen etnologian professorina hän toimi 1973-1982.


title: Lenan piiri (Ruotsi)

text: Lenan piiri () sijaitsee Uppsalan kunnassa Ruotsissa. Sen väkiluku on .


title: Vallan piiri (Ruotsi)

text: Vallan piiri () sijaitsee Tjörnin kunnassa Ruotsissa. Sen väkiluku on .


title: Trans Farm

text: Trans Farm Oy on suomalainen yritys, jolla on noin viidenneksen osuus maailman kuminamarkkinoista. Maailman suurimman kuminantuottajayrityksen tuotannosta 99 prosenttia menee vientiin. Yrityksellä on Suomessa noin 800 sopimusviljelijää.


title: Trans Farm

text: Riihimäen Haapahuhdassa sijaitseva Trans Farm Oy perustettiin alun perin maatalouskoneiden maahantuojaksi. Pian parempi liikeidea löytyi kuminan sopimusviljelystä sekä jatkojalostamisesta. Perustajat Jyrki Leppälä ja Juha Hemminki tekivät viljelykokeita myös unikon- ja sinapinsiemenillä ja korianterilla, mutta kuminasta tulokset olivat parhaita.


title: Trans Farm

text: Yrityksen tärkein markkina-alue on Saksa. Kuminaa käytetään paljon muun muassa näkkileivässä, makkaroissa, juustoissa, hapankaalissa ja akvaviitissa.


title: Trans Farm

text: Vuoden 2005 paikkeilla aloitettu steriloidun kuminan tuotanto on yksi yrityksen menestystekijöistä. Steriloitu kumina ei sotke elintarviketeollisuuden mikrobeihin perustuvia prosesseja, kuten juustonvalmistusta.


title: Trans Farm

text: Trans Farm Oy sai vuonna 2015 valtakunnallisen yrittäjäpalkinnon.


title: Kirsi ja himoshoppaajat

text: Kirsi ja himoshoppaajat oli realityohjelma, jossa seurattiin suurella rahan kuluttamisella velkaantuneita olevia naisia saamaan asiat järjestykseen. Heitä auttamassa olivat talousvalmentajat Kirsi Salo ja Terhi Majasalmi. Ensimmäinen tuotantokausi alkoi Liv-kanavalla 11. syyskuuta 2013.


title: Kirill Kaprizov

text: Kirill Kaprizov (s. 26. huhtikuuta 1997 Novokuznetsk, Venäjä) on venäläinen jääkiekkoilija, joka pelaa KHL-joukkue TsSKA Moskovassa. Hän on pelipaikaltaan laitahyökkääjä.


title: Kirill Kaprizov

text: Kaprizovin kasvattajaseura on Metallurg Novokuznetsk. Hän aloitti jääkiekkoilun neljävuotiaana ja pelasi aluksi puolustajana. Joukkue varasi hänet ensimmäisenä pelaajana .


title: Kirill Kaprizov

text: Kaprizov pelasi kauden 2013–2014 juniorisarja MHL:ssä Kuznetskie Medvedissä. Hän teki KHL-debyyttinsä Metallurg Novokuznetskissa kaudella 2014–2015, jolloin hän pelasi 31 ottelua tehoin 4+4=8. Kaprizov pelasi osan kaudesta myös MHL:ssä Kuznetskie Medvedin riveissä. Minnesota Wild varasi hänet viidennellä kierroksella 135. vuorolla .


title: Kirill Kaprizov

text: Elokuussa 2015 Kaprizov teki Novokuznetskin kanssa kolmivuotisen jatkosopimuksen. Kauden 2016–2017 alla Novokeznetsk myi Kaprizovin Salavat Julajev Ufaan.


title: Kirill Kaprizov

text: Kaprizov oli voittamassa olympiakultaa venäläisten olympiaurheilijoiden joukkueessa 2018. Kaprizov pelasi alle 18-vuotiaiden MM-kilpailuissa vuonna 2015 toimien Venäjän varakapteenina. Hän pelasi myös vuoden 2016 nuorten maailmanmestaruuskisoissa.


title: Nizar Qabbani

text: Nizar Qabbani (21. maaliskuuta 1923 Damaskos, Syyria – 30. huhtikuuta 1998 Lontoo) oli syyrialainen runoilija, kustantaja ja diplomaatti. Hänet tunnettin edistyksellisestä ajattelustaan, ja häntä pidetään yhtenä arabimaiden merkittävimmistä nykyrunoilijoista. Monia Qabbanin rakkausrunoja on sävelletty lauluiksi.


title: Nizar Qabbani

text: Qabbani syntyi Syyrian pääkaupungissa Damaskoksessa kauppiasperheeseen, jossa isä oli syyrialainen ja äiti turkkilainen. Hän oli sukua näytelmäkirjalija Abu Khalil al-Qabbanille. Nizar Qabbani opiskeli lakia Damaskoksen yliopistossa ja ryhtyi valmistuttuaan 1945 diplomaatin uralle. Hän työskenteli Syyrian lähetystöissä ensin Egyptissä, sitten Turkissa, Libanonissa, Britanniassa, Kiinassa ja viimeksi Espanjassa, jossa hän kirjoitti osan parhaasta runotuotannostaan. Vuonna 1966 hän jäi eläkkeelle ja asettui Beirutiin, jonne hän perusti Manshurat-nimisen kustantamon.


title: Nizar Qabbani

text: Muutamia Qabbanin runoja on julkaistu Kulttuurivihkot-lehdessä Sahban ja Ulla-Liisa Mrouehin sekä Jussi Aron suomentamina sekä Sari Kuustosen suomentamina Suomalais-arabialaisen yhdistyksen vuosikirjassa Marhaba 2000.


title: Wendelstein 7-X

text: Wendelstein 7-X on stellaattori-tyyppinen koefuusioreaktori. Se sijaitsee Greifswaldissa, Saksassa. Valmistuttuaan 2015 se on suurin stellaattori-tyyppinen reaktori.


title: Wendelstein 7-X

text: Rengasmaisen laitteen sisällä olevassa tyhjiössä plasma pidetään voimakkaan magneettikentän avulla irti kammion seinämistä. Plasma sytytetään voimakkaalla mikroaaltopulssilla. Stellaraattori-tyyppinen reaktori voi toimia yhteen menoon, kun taas tokamak-reaktori toimii pulsseina.


title: Wendelstein 7-X

text: Koereaktorin tavoitteena on tutkia pelkästään fuusioplasman hallintaa, ei energian hyötykäyttöä. Vety-kokeet alkoivat 2016 ja neljän vuoden aikana tavoitteena on saada fuusioplasma pysymään hallinnassa jatkuvasti jo puolen tunnin ajan.


title: Wendelstein 7-X

text: Laitteiston koekäyttö aloitettiin joulukuussa 2015 heliumplasmalla. Noin miljoona astetta kuuma plasma pysyi koossa sekunnin kymmenyksen. Jatkokokeissa lämpötilaksi saatiin 6 miljoonaa astetta.


title: Wendelstein 7-X

text: Helmikuussa 2016 saatiin tuloksia varsinaisesta vetykäytöstä. Plasman lämpötilaksi saatiin jo 80 miljoonaa astetta.


title: Madagaskarinkäärmehaukka

text: Madagaskarinkäärmehaukka ("Eutriorchis astur") on haukkojen heimoon kuuluva päiväpetolintu. Sitä tavataan ainoastaan Madagascarissa.


title: Madagaskarinkäärmehaukka

text: Se on 66 cm pitkä, keskikokoinen metsissä elävä haukka. Se on melko tumma, päältä vaalean maanruskea, alta valkoinen, jossa on epäsäännöllistä tummanruskeaa raidoitusta. Pyrstö on pitkä, tumma. Silmät keltaiset, tukeva nokka. Jalat pitkät, vahvat, kellertävät, suomuiset.


title: Madagaskarinkäärmehaukka

text: Alalaji on saman näköinen, eroaa vain siten, että se on päältä vaaleampi ja alla on rinnassa vaakasuora raidoitus, pyrstö on aika pitkä.


title: Madagaskarinkäärmehaukka

text: Sen levinneisyys on aiemmin tiedettyä laajempi ja sitä on luultua enemmän. Silti lajin populaatio on hyvin pieni ja se pienenee koko ajan elinalueiden tuhoutumisen vuoksi.


title: Madagaskarinkäärmehaukka

text: Sen elinpiiriä ovat kosteat alavat metsät.


title: Henri Mäenpää

text: Henri Mäenpää (s. 3. syyskuuta 1988) on suomalainen salibandyn pelaaja, joka edustaa Nokian KrP:ta. Hän on edustanut myös KooVeeta Gunnersia, Ylöjärven Ilvestä ja sveitsiläistä UHC Usteria.


title: Mars-luokka (linjalaiva)

text: Mars-luokka oli Britannian kuninkaallisen laivaston kahden aluksen muodostama 74-tykkinen kolmannen luokan linjalaivaluokka, jonka suunnitteli Sir John Henslow.


title: Mars-luokka (linjalaiva)

text: Kaksikantisen luokan alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannekka kolmekymmentä 24 naulan tykkiä. Näiden lisäksi puolikannella oli kaksitoista ja etukannella neljä yhdeksän naulan tykkiä.


title: Hole in One (vuoden 2010 elokuva)

text: Hole in One: American Pie Plays Golf (myös nimellä ParFection: The Golf Movie) on vuonna 2010 julkaistu komediaelokuva, jota tähdittää Steve Talley.


title: Hole in One (vuoden 2010 elokuva)

text: "Hole in One" elokuva liitetään usein virheellisesti American Pie -elokuvasarjaan, koska näyttelijä Steve Talley on ollut Amerikan Pie ja -elokuvissa.


title: Saksan keisarikunnan 8. armeija

text: Saksan keisarikunnan 8. armeija () oli Saksan keisarikunnan armeijan yhtymä, joka osallistui ensimmäiseen maailmansotaan.


title: Saksan keisarikunnan 8. armeija

text: Ensimmäisen maailmansodan alkaessa 8. armeija oli sijoitettuna Itä-Preussiin torjumaan Venäjän odotettua hyökkäystä (Suunnitelma XIX).


title: Saksan keisarikunnan 8. armeija

text: Sekavan Gumbinnenin taistelun jälkeen 8. armeijan komentaja Maximilian von Prittwitz määräsi joukot perääntymään. Tämän johdosta hänet korvasi kenraalisotamarsalkka Paul von Hindenburg, jonka esikuntapäällikkönä oli Erich Ludendorff.


title: Saksan keisarikunnan 8. armeija

text: Uudessa komennossa armeija oli ratkaisevassa osassa saksalaisten voittaessa Tannenbergin taistelun ja Masurian järvien taistelun.


title: Asekäsi

text: Asekäsi on käsiaseen käyttöön ammattimaisen koulutuksen saaneen henkilön tiedostamaton valmius pitää kättä valmiina aseenkäyttöön. Asekättä pidetään mahdollisimman lähellä vartaloa, jotta aseen saa mahdollisimman nopeasti käyttöön vihollisen tullessa vastaan. Asekäden liikerata on kävellessä huomattavasti lyhyempi kuin vasemman käden. Tunnettuja asekäden omaavia ovat KGB-koulutuksen saaneet henkilöt Venäjällä. KGB:ssä annettiin perusteellinen koulutus käsiaseen käyttöön kentällä. Salaisen koulutuskäsikirjan mukaan oikeaa kättä tulee pitää mahdollisimman lähellä vartaloa ampumavalmiudessa ja se ei saa tarpeettomasti heilua, jotta aseen saa nopeasti käteen. Lisäksi tulee liikkua kehon vasenpuoli edellä. Henkilö on ikään kuin ampumavalmiudessa koko ajan liikkuessaan. Monet ovat omaksuneet koulutuksen niin hyvin että asekäsi liikkuu vähemmän vanhempanakin ja käsien erilainen liikerata erottuu selvästi videolla.


title: Asekäsi

text: Tunnettu asekäsi on Venäjän presidentti Vladimir Putinilla, jolla on KGB-koulutus taustanaan. Hänen vasen kätensä liikkuu kiivaammin ja liikerata on pidempi kuin oikean asekäden. Hollantilaiset liiketutkijat on nimenneet Putinin liikkumisen revolverityyliksi. Vastaava tyyli Venäjän johdossa on pääministeri Dmitri Medvedjevillä, puolustusministereillä Anatoli Serdjukovilla ja Sergei Ivanovilla sekä läntisen sotilaspiirin komentajalla Anatoli Sidorovilla.


title: Mikko Immonen (urheilija)

text: Mikko Immonen (s. 8. maaliskuuta 1994) on suomalainen salibandyn pelaaja, joka edustaa Salibandyliigan Kooveeta.


title: Mai Masri

text: Mai Masri (s. 1959 Jordania) on palestiinalainen elokuvaohjaaja ja -tuottaja, joka on tehnyt kymmenkunta elokuvaa, varhaisimmat niistä yhdessä aviomiehensä Jean Khalil Chamounin kanssa.


title: Mai Masri

text: Mai Masri syntyi Jordaniassa texasilaisen äidin ja tunnetun palestiinalaisen teollisuusmiehen ja poliitikon Munib al-Masrin tyttäreksi. Hän kiinnostui elokuvasta ja valokuvauksesta lukioaikoinaan Beirutissa. Vuonna 1977 hän lähti Yhdysvaltoihin opiskelemaan elokuvaa ja suoritti bachelor-tutkinnon San Franciscon valtionyliopistossa 1981.


title: Mai Masri

text: Masri on tuottanut ja ohjannut monia kansainvälisesti palkittuja dokumenttielokuvia Palestiinan naisten ja lasten asemasta. Näitä ovat "Children of Fire" (1991) ja "Children of Shatila" (1998). Niitä ennen, Libanonin sisällissodan loppuvuosina Mai Masri ja Jean Khalil Chamoun kuvasivat palestiinalaisen siviiliväestön kohtaloita Beirutin alueella ja eteläisessä Libanonissa, tuloksena dokumenttielokuvat "Under the Rubble" (1983), "Wild Flowers" (1987), "War Generation-Beirut" (1989) ja "Suspended Dreams" (1992). Vuonna 1995 sai ensi-iltansa Masrin elokuva palestiinalaisesta lainsäätäjästä ja aktivistista Hanan Ashrawista.


title: Mai Masri

text: Mai Masrin ensimmäinen näytelmäelokuva on vuonna 2015 ensi-iltansa saanut "3000 Layla" ("3,000 Nights").


title: Mikko Immonen

text: Mikko Immonen on seuraavien henkilöiden nimi:


title: Mohammad-Reza Shajarian

text: Mohammad-Reza Shajarian () (s. 23. syyskuuta 1940 Mašhad, Iran) on iranilainen laulaja, jota pidetään yhtenä klassisen iranilaisen lauluperinteen parhaista tulkeista.


title: Mohammad-Reza Shajarian

text: Shajarianilla oli merkittävä rooli 1980-luvulla musiikin esittämisen rajoituksien lieventämisessä Iranissa. Hän esiintyy säännöllisesti kotimaassaan ja ulkomailla ja on levyttänyt monia albumeja. Hänen konserttiesiintymisiään on tallennettu DVD-levyille.


title: Mohammad-Reza Shajarian

text: Shajarian kuuluu perinteistä iranilaismusiikkia elvyttäneeseen sukupolveen, joka aloitti työnsä jo ennen maan islamilaista vallankumousta. Muita ovat Hossein Alizadeh (s. 1951), Mohammad-Reza Lotfi (s. 1947) ja Parviz Meshkatian (s. 1955), josta tuli myös Shajarianin vävy. Shajarianin poika on muusikko Homayoun Shajarian.


title: Mohammad-Reza Shajarian

text: Shajarian toimi 1960-luvun alkupuolen opettajana Khorasanin maakunnassa. Vuonna 1967 hän muutti Teheraniin ja toimi vuoteen 1977 asti Iranin yleisradioyhtiössä. Samalla hän aloitti uransa ammattimuusikkona. Vuosina 1979–1982 hän oli esiintymislakossa islamilaisen vallankumoushallituksen kiellettyä musiikin esittämisen.


title: Mohammad-Reza Shajarian

text: Vuonna 1999 Shajarianille myönnettiin Unescon musiikkipalkinto.


title: Arvid Vonk

text: Arvid Vonk (s. 25. syyskuuta 1994) on salibandypelaaja, joka edustaa Kooveeta. Hän on edustanut myös Karhuja ja FBT Poria. Vonkin isä on hollantilainen, ja Vonkilla itsellään on kaksoiskansalaisuus.


title: Chevrolet Astro

text: Chevrolet Astro on Chevroletin vuosina 1985–2005 valmistama pakettiautomalli, josta valmistettiin myös tila-autoversiota. Samaa autoa myytiin myös GMC Safari -nimisenä.


title: Panssariarmeija Afrika

text: Panssariarmeija Afrika oli Saksan maavoimien kesällä 1941 muodostettu panssariarmeija toisessa maailmansodassa. Armeija taisteli koko olemassaolonsa ajan Pohjois-Afrikassa, kunnes sen joukot antautuivat liittoutuneille Tunisiassa 1943.


title: Panssariarmeija Afrika

text: Kesällä 1941 OKW määräsi muodostettavaksi Afrikkaan uuden yhtymän panssariryhmä Afrikan (), joka perustettiin 1. syyskuuta. Ryhmä muodostettiin Saksan Afrikan armeijakunnasta ja saksalaisista upseereista, jotka olivat palveluksessa Italian Afrikan joukkojen esikunnassa. Erwin Rommel määrättiin 15. elokuuta panssariryhmän komentajaksi ja armeijakunnan komentajaksi tuli Ludwig Crüwell.


title: Panssariarmeija Afrika

text: Ryhmään kuuluivat 21. tammikuuta 1942 Saksan Afrikan armeijakunnan lisäksi Saksan 90. kevyt divisioona ja Italian XX motorisoitu armeijakunta sekä XXI ja X jalkaväkiarmeijakunnat. Motorisoituun divisioonaan kuuluivat panssaridivisioona Ariete ja motorisoitudivisioona Trieste. Jalkaväkidivisiooniin kuuluivat jalkaväkidivisioonat Pavia, Trento, Sabratha sekä Bologna ja Brescia.


title: Panssariarmeija Afrika

text: Ryhmä muutettiin panssariarmeija Afrikaksi () 22. tammikuuta 1942 Hitlerin antamalla käskyllä. Lokakuussa 1942 armeijan nimeksi tuli saksalais-italialainen panssariarmeija () helmikuuhun 1943 saakka.


title: Panssariarmeija Afrika

text: El Alameinin tappion jälkeen ja liittoutuneiden vallatessa läntisen Pohjois-Afrikan OKW vielä kerran vahvisti asemaansa Afrikassa muodostamalla XC armeijakunnan Tunisiassa 19. marraskuuta 1942 ja muodostamalla 8. joulukuuta 5. panssariarmeijan. Panssariarmeija Afrikasta muodostettiin samassa yhteydessä Italian 1. armeija, joka oli italialaisen kenraalin alaisuudessa.


title: Nikkarinkaarron tuulipuisto

text: Suomen Hyötytuuli Oy:n Nikkarinkaarron tuulipuisto koostuu kymmenestä 3,45 megawatin Vestaksen tuulivoimalasta. Voimaloiden napakorkeus on 137 metriä ja roottorien halkaisija 126 metriä. Tuulipuiston arvioitu vuotuinen sähköntuotanto on 110 000 megawattituntia, joka vastaa noin 6 000 sähkölämmitteisen omakotitalon vuotuista tarvetta.


title: Nikkarinkaarron tuulipuisto

text: Nikkarinkaarron tuulipuisto sijaitsee Raahen eteläosassa, noin 28 km etäisyydellä Raahen keskustasta.


title: Nikkarinkaarron tuulipuisto

text: Tuulipuiston rakennustyöt alkoivat kesällä 2015, ja puisto vihittiin käyttöön kesäkuussa 2016.


title: Nikkarinkaarron tuulipuisto

text: Tuulipuisto sijaitsee Raahen eteläosassa, noin 28 km etäisyydellä kaupungin keskustasta. Hankkeen YVA-menettely saatiin päätökseen vuonna 2013. Nikkarinkaarron lisäksi Raahen itäosiin on suunnitteilla viisi muuta tuulivoima-aluetta, joille tehtiin yhteinen ympäristövaikutusten arviointi. Siinä otettiin huomioon kaikkien suunnitteilla olevien tuulipuistojen ympäristövaikutukset sekä niiden yhteisvaikutukset. Nikkarinkaarron tuulivoimapuiston osayleiskaava astui voimaan 12.12.2014.


title: Tatsiana Mysliuchyk

text: Tatsiana Mysliuchyk (s. 15. marraskuuta 1989) on valkovenäläinen lentopalloilija, joka edustaa salolaista LP Viestiä.


title: Tatsiana Mysliuchyk

text: Kotimaassaan Valko-Venäjällä Mysliutchyk edusti Minchanka Minskin joukkuetta saavuttaen seitsemän perättäistä mitalia, kruununa maan mestaruus 2010.


title: Tatsiana Mysliuchyk

text: Mysliutchyk siirtyi Mestaruusliigaan kaudeksi 2014-2015 liiganousija LP-Vampulan joukkueeseen. Joukkue selviytyi puolivälieriin, jossa se kärsi 0-3-otteluvoitoin tappion tulevalle mestarijoukkueelle LP Viestille.


title: Tatsiana Mysliuchyk

text: Salolaisjoukkue solmi Mysliuchykin kanssa vuoden mittaisen sopimuksen 18.3.2015. Kausi LP Viestissä katkesi joulukuun alussa tulleesseen polvivammaan. Joukkue saavutti kaudella Suomen Cupin voiton ja SM-hopean.


title: Tatsiana Mysliuchyk

text: Mysliuchyk on pelipaikaltaan passari ja hänen pituutensa on 181 cm.


title: Henkka & Niki vs. Amerikka

text: Henkka & Niki vs. Amerikka on ruokaohjelma, jossa Henri Alén ja Niki Thieulon haastavat maailman parhaita amerikkalaisia ammattilaiskokkeja kaksintaisteluun, tekemällä molemmat omat versionsa annoksista. Ohjelman kertojana toimii Sasu Moilanen. Ensimmäinen tuotantokausi alkoi Jim-kanavalla 10. maaliskuuta 2013. Toinen tuotantokausi 16. maaliskuuta 2014. Kolmas tuotantokausi 29. maaliskuuta 2015.


title: Outi Immonen

text: Outi Immonen (s. 9. kesäkuuta 1987) on suomalainen lentopalloilija, joka edustaa salolaista LP Viestiä.


title: Outi Immonen

text: Immonen on 163-senttinen liberopelaaja, joka on pelannut Mestaruusliigassa Joensuun Prihoissa, Pislaplokissa, Pieksämäki Volleyssa, Oriveden Ponnistuksessa ja kaudella 2015–2016 LP Viestissä kauden kussakin.


title: Outi Immonen

text: Luokanopettajan ammatin hankkinut Immonen voitti A-tytöissä SM-kultaa 2006 Ajo-Klp Teamissä. Liigassa hän debytoi 6.10.2007 Salon Viestiä vastaan Prihojen joukkueessa.


title: Lovisa Rosenlund

text: Lovisa Antintytär Rosenlund (14. huhtikuuta 1792 Jomala – 28. syyskuuta 1900 Jomala) oli pitkäikäinen suomalainen. Hän oli itsellisen leski. Hän syntyi Jomalassa ja kuoli siellä 108 vuoden ja 167 päivän ikäisenä.


title: Lovisa Rosenlund

text: Nähtävästi Rosenlund oli kuitenkin syntynyt 5.9.1801, eli "vain" 99-vuotiaaksi eikä päässyt Suomen vanhimmaksi. Selitys on Jomalan kirkonkirjoissa todennäköisesti tapahtunut sekaannus. Rippikirjassa 1821–28 on samaan taloon Svibyssä kirjattu Lovisa Andersdotter -nimisiä naisia peräti neljään otteeseen. Yksi heistä, 14.4.1792 syntynyt puosun tytär (Maija) Lovisa Andersdotter kuoli 1826. Hänen syntymäpäivänsä ei kuitenkaan poistunut kirkonkirjoista, vaan se merkittiinkin 5.9.1801 syntyneen lampuotin tyttären Lovisa Andersdotterin kohdalle. Väärä syntymäpäivä näyttää seuranneen tätä Lovisaa niin, että häntä luultiin 9 vuotta todellista vanhemmaksi.


title: Karbidopa

text: Karbidopa (CHNO) on hydratsiineihin kuuluva orgaaninen yhdiste. Yhdistettä käytetään lääketieteessä Parkinsonin taudin hoitoon yhdessä levodopan tai levodopan ja entakaponin kanssa.


title: Karbidopa

text: Karbidopa on huoneenlämpötilassa valkoista tai ruskehtavaa kiteistä ainetta, joka on käytännössä veteen liukenematonta. Yhdiste liukenee orgaanisiin liuottimiin kuten alkoholeihin. Karbidopa on optisesti aktiivinen yhdiste ja sen S-enantiomeerin ominaiskiertokyky metanoliliuoksessa on –17,3°.


title: Karbidopa

text: Karbidopa on aromaattisten L-aminohappojen dekarboksylaasientsyymin eli dopadekarboksylaasin inhibiittori. Tämä entsyymi metaboloi levodopan dopamiiniksi ennen sen ehtimistä aivoihin. Karbidopa ei läpäise veri-aivoestettä ja estää levodopan metaboloitumista ennen kuin levodopa pääsee läpäisemään aivo-veriesteen. Tämän vuoksi käytettäessä karbidopaa yhdessä levodopan tai levodopan ja entakaponin kanssa voidaan levodopan annostusta pienentää, mikä vähentää levodopan haittavaikutuksia. Karbidopaa ja levodopaa voidaan käyttää myös levottomien jalkojen oireyhtymän hoitamiseen.


title: Karbidopa

text: Karbidopan synteesin lähtöaine on joko 4-hydroksi-3-metoksipropiofenoni tai 3,4-dimetoksipropiofenoni. Nämä ketonit reagoivat vetysyanidin tai alkalimetallisyanidien kanssa muodostaen syanohydriinin. Tämä syanohydriini reagoi hydratsiinin kanssa hydratsiinijohdannaiseksi, joka hydrolysoidaan vetykloridin ja vetybromidin vaikutuksesta karbidopaksi. Näin syntyy raseeminen seos, josta S-enantiomeeri erotetaan resoluutiolla.


title: Ihmeotukset ja niiden olinpaikat (elokuva)

text: Ihmeotukset ja niiden olinpaikat () on vuonna 2016 ensi-iltansa saanut yhdysvaltalais-brittiläinen fantasiaelokuva, jonka on ohjannut David Yates sekä käsikirjoittanut ja tuottanut J. K. Rowling. Se on "Harry Potter" -elokuvasarjan esiosa, jonka inspiraationa toimii Rowlingin samanniminen kirja. Elokuva julkaistiin myös 3D-versiona, ja sen pääosissa ovat Eddie Redmayne, Katherine Waterston, Dan Fogler, Alison Sudol, Colin Farrell, Carmen Ejogo, Samantha Morton, Ezra Miller, Ron Perlman ja Jon Voight. Elokuva on "Ihmeotukset"-elokuvasarjan ensimmäinen osa ja "J. K. Rowlingin velhomaailman" yhdeksäs elokuva.


text: Elokuva sai ensi-iltansa Britanniassa ja Yhdysvalloissa 18. marraskuuta 2016 ja Suomessa 23. marraskuuta 2016. "Ihmeotukset ja niiden olinpaikat" palkittiin parhaan puvustuksen Oscarilla oltuaan ehdolla myös parhaasta lavastuksesta vuoden 2017 gaalassa.


text: Vuonna 1926 brittiläinen velho nimeltään Lisko Scamander saapuu New Yorkiin, tarkoituksenaan matkustaa Arizonaan. Matkalla hän näkee myös ei-taikovan ("ei-taik" tai "jästi") naisen Mary Lou Barebonen pitämässä puhetta. Barebone johtaa toissalemilaisia, jotka yrittävät todistaa velhojen ja noitien olemassaolon, pitäen näitä uhkana yhteiskunnalle. Liskon jäädessä kuuntelemaan puhetta, haisku, joka rakastaa kaikkea kiiltävää, pakenee hänen maagisesti laajennetusta matkalaukusta, jossa Lisko hoitaa kaikkia matkallaan pelastamiaan olentoja. Yrittäessään napata haiskun, hän törmää säilyketehtaassa työskentelevään ei-taikiin nimeltä Jacob Kowalski ja heidän matkalaukkunsa vaihtuvat vahingossa. Entinen aurori Porpentina "Tina" Goldstein pidättää Liskon epäillen tämän olevan rekisteröimätön velho, koska myös päästi ei-taikin menemään unhoittamatta tätä. Tämän vuoksi Tina vie Liskon Amerikan Yhdysvaltain taikakongressin (AYT) päämajaan. Presidentti Seraphina Picquery ja pääaurori Percival Vaka ovat kuitenkin liian kiireisiä kuunnellakseen häntä. Samaan aikaan, Jacob vapauttaa vahingossa muitakin taikaolentoja Liskon matkalaukusta.


text: Vaka tutustuu Mary Loun adoptiopoikaan Valioon ja tarjoutuu vapauttamaan hänet tämän adoptioäidin väkivaltaisesta otteesta, mikäli hän löytää obskuurin, tuhoisan voiman, joka syntyy kun nuori velho tai noita yrittää piilotella kykyjään peloissaan tai pakosta. Vaka epäilee obskuurin olevan viime aikaisten tuhojen ja häiriöiden lähde ympäri New Yorkia. Samoihin aikoihin Barebonen perhe saapuu lehtitoimiston johtajan ja rikkaan liikemiehen Henry Shaw Sr.:n puheille haluten julkaista artikkelin hänen lehdessään noitien ja velhojen olemassaolosta ja vaarallisuudesta.


text: Tina ja Lisko löytävät Jacobin ja matkalaukun, minkä jälkeen Tina vie heidät kotiinsa ja esittelee nämä sisarelleen Queenielle, joka on lukilitis eli kykenevä lukemaan ihmisten sieluja ja ajatuksia. Queenie ja Jacob flirttailevat romanttisesti, vaikka amerikkalaisvelhoilla ei ole lupaa mennä naimisiin ei-taikien kanssa. Lisko esittelee Jacobille matkalaukkunsa sisällön, upean eläintarhamaiset hoitotarhan, jossa Lisko säilyttää erilaisia maagisia otuksia sukupuutolta. Laukun sisältöön myös kuuluu obskuuri, jonka hän eristi eräästä kuolemaisillaan olevasta sudanialaisesta tytöstä. Lisko suostuttelee myös Jacobin auttamaan karanneiden olentojen etsimisessä.


text: Heidän saatua kiinni kaksi kolmesta olennosta, Tina vie laukun AYT:hen, missä Liskoa epäillään New Yorkin kärsimien tuhojen sekä senaattoriehdokkaan Henry Shaw Jr.:n kuoleman aiheuttamisesta. Kun Lisko kertoo obskuurin ilmeisesti tappaneen Henry Shaw Jr.:n jälkien perusteella, sali täynnä noitia ja velhoja säikähtää ja Picquery määrää heidät pidätettäviksi, antaen valheellista tietoa obskuureista. Hän myös määrää matkalaukun tuhottavaksi ja Jacobin unhoitettavaksi. Myöhemmin kuulustelussa Vaka syyttää Liskoa ja Tinaa pimeyden velho Gellert Grindelwaldin kätyreiksi ja tuomitsee heidät kuolemaan. Queenie ja Jacob kuitenkin pelastavat heidät ja nelikko nappaa viimeiset karanneet olennot saatuaan vihjeitä niistä maahisgangasterilta nimeltä Murjoka.


text: Valio löytää adoptiosiskonsa Vienon sängyn alta taikasauvan. Mary Lou on aikeissa rangaista Valiota sauvan omistajuudesta, kunnes obskuuri vapautuu ja tappaa kaikki paitsi Vienon ja Valion. Vaka saapuu paikalle, auttaa Valion ja he lähtevät etsimään Vienoa, jota Vaka luulee obskuurin kantajaksi. He saapuvat Vienon biologisen perheen kotiin, jossa Vaka väittää Valiolle tämän olevan surkki (velhojen jälkeläinen, joka ei taio), mutta sitten Valio paljastaa obskuurin tulevan hänestä itsestään ja vapauttaa sen voimat tuhoamaan kaupunkia. Metrotunnelissa Lisko ja Tina, joka tuntee Valion, yrittävät puhua hänelle, mutta Vaka yrittää itse saada Valion luottamuksen. Sitten Picquery ja aurorit saapuvat tuhoamaan Valion ja obskuurin taikuuden olemassaolon varjelemiseksi. Vaka myöntää edesauttaneensa obskuurin esiintuloa ja syytti AYT:tä ei-taikien suojelemisesta velhojen sijaan. Lisko ja yksi hänen otuksistaan pidättelevät häntä ja he saavat selville Vakan olevan todellisuudessa valeasuinen Grindelwald, jonka aurorit loppujen lopuksi pidättävät.


text:
Mutta ei-taikit olivat jo nähneet obskuurin, eikä AYT pysty unhoituttamaan kokonaista kaupunkia. Lisko vapauttaa ukkoslintunsa Frankin luomaan sateen ja levittämään sen sekaan taikajuomaa, jonka seurauksena Frankin luoma sade pyyhkii kaikki New Yorkin viimeaikaiset tapahtumat ei-taikien muistista AYT:n velhojen korjatessa obskuurin aiheuttamat tuhot. Jacob hyvästelee ystävänsä ja suutelee Queeniea ennen kuin sade pyyhkii hänenkin muistonsa. Lisko lähtee takaisin Eurooppaan, mutta lupaa palata Tinan luokse kunhan saa valmiiksi kirjoittamansa kirjan "Ihmeotukset ja niiden olinpaikat". Hän jättää myös nimettömänä Jacobille pehmeästä hopeasta koostuvia okkamin munankuoria, jotta Jacob voisi toteuttaa unelmansa omasta leipomosta. Hän saa tietämättään inspiraation leipomuksiinsa Liskon olennoista ja saa vieraaksi leipomoonsa myös Queenien, jonka nähdessään hymy leviää Jacobin kasvoille.
"Ihmeotukset ja niiden olinpaikat" on ensimmäisen kerran mainittu "Harry Potter ja viisasten kivi" -kirjassa, osana koulukirjoja joita Harryn tuli ostaa ensimmäiselle vuodelleen Tylypahkassa. Vuonna 2001 Rowling kirjoitti tästä koulukirjasta oikean version hyväntekeväisyysjärjestöä varten.


text: Vuonna 2013 Warner Bros. ilmoitti tekevänsä tämän kirjan pohjalta kolme uutta "Harry Potter" -spin-off-elokuvaa, jotka olisivat Rowlingin käsikirjoittamia, David Yatesin ohjaamia ja David Heymanin tuottamia. Aluksi studio halusi kolmannen elokuvan, "Harry Potter ja Azkabanin vangin", ohjaajan Alfonso Cuarónin ohjaavan "Ihmeotukset"-elokuvat, mutta hän tyrmäsi tarjouksen.


text: Myöhemmin studio myös ilmoitti että James Newton Howard olisi säveltämässä elokuvan musiikin.


text: Eddie Redmayne valittiin näyttelemään elokuvan päähenkilöä Lisko Scamanderia kesäkuussa 2015. Lisko Scamanderin rooliin oli myös puheilla Matt Smith ja Nicholas Hoult. Kahta viikkoa myöhemmin Katherine Waterston valittiin esittämään Porpentina ”Tina” Goldsteinia ja Alison Sudol valittiin Porpentinan siskon, Queenie Goldsteinin rooliin. Johnny Depp näyttelee pienen osan elokuvassa. Michael Gambon, joka näytteli Albus Dumbledorea kuudessa "Harry Potter" -elokuvassa, halusi myös esiintyä elokuvassa.


text: Lokakuussa 2016 J. K. Rowling kertoi, että elokuva saa neljä jatko-osaa. Seuraavaan elokuvaan on kiinnitetty Johnny Depp, Eddie Redmayne, Ezra Miller ja Zoë Kravitz. Seuraavan elokuvan nimi on "" ja sen julkaisupäivä on 16. marraskuuta 2018.


title: MTV Urheilu

text: MTV Urheilu (maksusisällöissä C More Sport, vuosina 2013–2018 MTV Sport) on MTV:n urheilutoimitus. Urheilua esitetään C More Sport 1-, C More Sport 2- ja C More Max -kanavilta, jotka kuuluvat C More Total -kanavapakettiin. Kaikki lähetykset ovat nähtävillä myös C More -suoratoistopalvelussa.


title: MTV Urheilu

text: Tulosruutu ("MTV Sport Uutiset" nimellä vuosina 2013–2017) on MTV3:n päivittäinen urheilu-uutislähetys, joka alkoi vuonna 1991.


title: MTV Urheilu

text: Tulosruutu esitetään seuraavasti:MTV omistaa oikeudet Jääkiekon maailmanmestaruuskilpailuihin vuosina 2012–2023. Kilpailut ovat MTV:n yksi vuoden kalliimpia satsauksia. C More Sport 1 -kanava muuttuu kisojen ajaksi 24/7 jääkiekkokanavaksi. Jokainen kisojen peli näytetään MTV Total -kanavapaketissa, eli C More Sport 1,- C More Sport 2- ja C More Max -kanavilta. Kaikki Suomen pelit näkyvät suorana myös maksuttomalla MTV3-kanavalla. Myös välierät, pronssiottelu ja finaali näytetään suorana MTV3-kanavalta. Radiossa kaikki Suomen pelit tulevat Radio Novalta.


title: MTV Urheilu

text: MM-kisojen lisäksi MTV näyttää kanavillaan jääkiekon CHL:ää ja SHL:ää.


title: MTV Urheilu

text: MTV omistaa oikeudet Mestarien liigaan, Eurooppa-liigaan ja La Ligaan vuosiksi 2018–2021. Liigojen kaikki ottelut on nähtävissä C Moren suoratoistopalvelussa, ja lisäksi otteluita nähdään C Moren tv-kanavilla. Mestarien liigan jokainen ottelu selostetaan suomeksi, ja muistakin liigoista suurin osa peleistä.


title: MTV Urheilu

text: C More Max esittää kaikki Formula 1-osakilpailut, aika-ajot ja harjoitukset suorana. Ennen jokaista aika-ajoa on tunnis ennakkostudio ja puolen tunnin loppustudio. Jokaista osakilpailua ennen on puolentoista tunnin ennakkostudio ja 45 minuutin loppustudio.


title: MTV Urheilu

text: C More Totalissa esitetään tenniksen ATP World Tour Masters 1000 -kiertueen otteluita. Selostajina lähetyksissä toimivat Jari Hedman, Jani Uotila ja Ville Lepistö.


title: Hannu Toivonen (professori)

text: Hannu Tauno Tapani Toivonen (s. 1967 Helsinki) on tietojenkäsittelytieteen professori Helsingin yliopistossa.


title: Hannu Toivonen (professori)

text: Hannu Toivonen tutkii ja opettaa tekoälyä ja datatiedettä, erityisesti tiedon louhintaa ja laskennallista luovuutta sekä niiden sovelluksia. Hän toimi ohjelmatoimikunnan puheenjohtajana laskennallisen luovuuden kansainvälisessä ICCC-konferenssissa 2015 sekä tiedon louhinnan kansainvälisessä ICDM-konferenssissa 2014.


title: Hannu Toivonen (professori)

text: Toivonen on julkaissut yli 100 tieteellistä artikkelia, joihin on viitattu yhteensä yli 16 000 kertaa. Viitatuimmat julkaisut käsittelevät etenkin tiedon louhinnan menetelmiä ja teoriaa, mutta myös esimerkiksi tilannesidontaisia mobiiliohjelmia, probabilistista logiikkaohjelmointia, paleoekologiaasekä geenikartoitusta. Toivosella on 10 patenttia.


title: Hannu Toivonen (professori)

text: Toivonen väitteli filosofian tohtoriksi vuonna 1996 tiedon louhintaa käsittelevällä väitöskirjallaan. Hän on ollut tutkimustehtävissä Nokiassa 1990-1993 ja 1999-2003 sekä Helsingin yliopistossa 1993-1999 ja 2002 alkaen.


title: Hannu Toivonen (professori)

text: Toivonen on ollut tietojenkäsittelytieteen professori Helsingin yliopistossa vuodesta 2002 lähtien. Hän vieraili vuosina 2005-2006 Freiburgin yliopistossa Saksassa. Lisäksi Toivonen johti Helsingin yliopiston tietojenkäsittelytieteen laitosta vuodet 2007-2009.


title: Hannu Toivonen (professori)

text: Hannu Toivonen on Suomalaisen Tiedeakatemian sekä Teknillisten Tieteiden Akatemian jäsen.


title: Hannu Toivonen (professori)

text: Toivonen on myös tietojenkäsittelytieteen opiskelijajärjestö TKO-äly ry:n kunniajäsen.


title: Hannu Toivonen (professori)

text: Kuka kukin on: Henkilötietoja nykypolven suomalaisista 2015. Helsinki: Otava, 2014. ISBN 978-951-1-28228-0.


title: Anna Czakan

text: Anna Czakan (s. 19. heinäkuuta 1996) on suomalainen lentopalloilija, joka edustaa salolaista LP Viestiä. Hänen kasvattajaseura on Salon Viesti. Czakanin isoisä on puolalainen ja isä englantilainen.


title: Anna Czakan

text: Lentopalloharrastuksen 7-vuotiaana aloittanut keskitorjuja palkittiin 2014 A-tyttöjen SM-lopputurnauksen parhaaksi pelaajaksi joukkueessaan Salon Viesti sijoituttua viidenneksi. Czakan toimi samalla kaudella myös Viestin 1-sarjajoukkueen kapteenina joukkueen yllettyä pudotuspeleihin.


title: Anna Czakan

text: Czakan oli mukana yhdeässä Mestarien liigan -ottelussa kaudella 2014-2015 LP Viestin paidassa ja siirtyi seuran liigajoukkueeseen kaudeksi 2015–2016. Mestaruusliigan lisäksi Czakan on pelannut kaudella myös kasvattajaseuransa 1-sarjajoukkueessa.


title: Anna Czakan

text: Czakan oli voittamassa LP Viestille SM-hopeaa 2016 ja SM-kultaa 2017. Naisten maajoukkueryhmään hänet valittiin ensimmäisen kerran keväällä 2017. Czakan voitti koko liigan LähiTapiolan Pistekilpailun kaudella 2017-2018.


title: Anna Czakan

text:
!Kausi
!Seura
!Ottelut
!Pisteet
!Ässät
!Torjunnat
!Kausi
!Seura
!Ottelut
!Pisteet
!Ässät
!Torjunnat


title: Kalervo Saarela

text: Kalervo Saarela (s. 25. maaliskuuta 1925 Helsinki) on suomalainen juristi. Hän oli Korkeimman hallinto-oikeuden hallintoneuvos (tuomari) vuodesta 1977.


title: Kalervo Saarela

text: Saarela kirjoitti ylioppilaaksi Helsingin normaalilyseosta 1945 ja suoritti ylemmän oikeustutkinnon 1953 ja sai varatuomarin arvon 1960.


title: Automaattinen sisällönkuvailu

text: Automaattiset sisällönkuvailumenetelmät ovat yleiskäyttöisiä, alasta ja dokumenttityypeistä riippumattomia menetelmiä, joilla voidaan tuottaa yksityiskohtaisia kuvailuja nopeasti ja kustannustehokkaasti. Tunnettuja esimerkkejä automaattista sisällönkuvailua käyttävistä palveluista tai teknologioista ovat Googlen hakukone ja Facebookin automaattinen kasvojentunnistus. Automaattisen sisällönkuvailun ongelmakohtia ovat luonnollisen kielen monitulkintaisuus sekä merkitysten tulkinnan vaikeus.


title: Automaattinen sisällönkuvailu

text: Automaattinen sisällönkuvailu voidaan jakaa kolmeen osaan kuvailtavan sisällön mukaan: keinotekoiseen kieleen, luonnolliseen kieleen ja ei-kielelliseen välineeseen. Tutkijat ovat väitelleet manuaalisen ja automaattisen sisällönkuvailun paremmuudesta, sillä molemmille menetelmille löytyy käyttökelpoisia kohteita. Automaattisten kuvailumenetelmien käyttö on perusteltua erityisesti silloin, kun manuaalinen kuvailu ei paranna hakutuloksia riittävästi suhteessa sen tuottamiin lisäkustannuksiin.


title: Automaattinen sisällönkuvailu

text:
Taulukko 1. Automaattisen sisällönkuvailun vaihtoehtoja
Tietokonetuettu asiasanoitus tarkoittaa viitetietokantojen käyttöön kehitettyä algoritmista asiasanojen alustavaa valintaa.


title: Automaattinen sisällönkuvailu

text:
Kokoteksti-indeksointi (eng. Full text indexing) on automaattinen menetelmä, jolla dokumentin jokainen sana voidaan viedä tietokannan hakemistoon mahdollistaen sen hakemisen minkä tahansa sisältöön kuuluvan sanan perusteella.
Kokoteksti-indeksointia sovelletaan Boolen malliin perustuvissa tiedonhakujärjestelmissä, ja sitä hyödynnetään seuraavasti:
Painokerroin (kokoteksti-)indeksointimenetelmä ottaa huomioon sanojen painoarvon dokumentin sisällönkuvaajina. Tällöin sanan tärkeys määräytyy yleensä termifrekvenssin (kuinka monta kertaa sana esiintyy dokumentissa) sekä käänteisen dokumenttifrekvenssin (verrannollinen sanan harvinaisuuteen koko tietokannassa) mukaan. Täsmäytysalgoritmi laskee eri dokumenteille vertailuluvut hakukyselyssä esiintyvien sanojen painokerrointen mukaan ja tuottaa hakutuloksen lajittelun vertailulukujen perusteella.


title: Automaattinen sisällönkuvailu

text:
Klusterointi (eng. Clustering) on automaattinen luokitusmenetelmä, jolla kootaan toisiaan muistuttavat dokumentit yhteen klustereiksi. Se perustuu ryhmiteltävien dokumenttien samankaltaisuuden mittaamiseen niissä esiintyvien sanojen perusteella.
Erikseen säädetään myös kynnysarvo, joka toimii samankaltaisuuden raja-arvona. Mikäli kahden dokumentin samankaltaisuus ylittää asetetun kynnysarvon, ne voidaan sijoittaa samaan ryhmään. Jos samaan ryhmään sijoitetaan useita dokumentteja, eri ryhmittelymenetelmät asettavat erilaisia vaatimuksia sille, kuinka monen muun ryhmään kuuluvan dokumentin kanssa kultakin dokumentilta
vaaditaan samankaltaisuutta ja kuinka suurta sen tulee olla. Vähimmillään vaaditaan kynnysarvon ylittävä yhteys edes yhteen muuhun ryhmän dokumenttiin, enimmillään kaikkiin.


title: Automaattinen sisällönkuvailu

text:
Tekstin automaattinen tiivistäminen (eng. Automatic summarization) on kuvailumenetelmä, jossa tekstidokumentin sisällöstä tuotetaan automaattisesti lyhyempi tiivistelmä pyrkien samalla säilyttämään sen kannalta oleellinen sisältö.
Tietokoneohjelman avulla tekstistä pyritään löytämään sitä parhaiten kuvaavat osiot, joista muodostetaan koherentteja lauserakenteita esimerkiksi valitsemalla sisällön kannalta merkitykselliseksi sijoitettuja avainsanoja. Lisäksi turhia siirtymäsanoja, lausekkeita ja pitkiä kuvailu- ja tarkennusketjuja poistetaan.
Pääosin automaattisesti tuotetut tiivistelmät ovat luettavia, tiiviitä, ja niistä löytyy keskeisiä asioita. Ongelmia saattaa esiintyä: esimerkiksi useita aiheita sisältävistä teksteistä, joissa on monikollinen otsikko, tuotetut automaattiset tiivistelmät saattavat sisältää lauseita vain yhdestä aiheesta. Usein tiivistelmän lauserakenteen yhtenäisyys voi kärsiä pääosin anaforisten viittausten johdosta.


title: Automaattinen sisällönkuvailu

text: Viittausindeksoinnissa analysoidaan tieteellisissä julkaisuissa käytettyjä viittauksia. Tunnettu esimerkki on Thomson Reutersin Web of Science -tietokanta, johon on indeksoitu 2,6 miljoonaa dokumenttia yli 100 vuoden ajalta.


title: Automaattinen sisällönkuvailu

text: Linkki-indeksointi on tekniikka, jolla verkkosivulla olevien linkkien avulla määritellään sivun suhde muihin verkkosivuihin. Hakupalvelu voi käyttää näin muodostunutta kuvailutietoa hyödyksi.


title: Automaattinen sisällönkuvailu

text: Piirrepohjainen kuva-analyysi tuottaa kuvan sisältöä, kuten värisisältöä ja tekstuuria edustavat piirrevektorit, joita voidaan verrata verrokkikuvasta valmiiksi laskettuihin malleihin, eli piirrevektoreihin. Piirrepohjaisten algoritmien ongelmana on ollut se, että ne ovat pystyneet tunnistamaan kuvista vain suhteellisen matalan abstraktiotason piirteitä. Aiemmin piirrevektoreita sovellettiinkin sisällön luokittelussa vain erityistarpeisiin, kuten kuvahakuun lääketieteen kuvajärjestelmistä. Sosiaalisen median suosion myötä piirrepohjaisen kuva-analyysin, etenkin kasvojentunnistuksen sovellusalueella tutkimus on edennyt huomattavasti. Esimerkiksi Facebookin kasvojentunnistusominaisuudet tulivat käyttäjien saataville vuonna 2011.


title: Automaattinen sisällönkuvailu

text: Kasvojentunnistustehtävä voidaan määritellä yksinkertaisesti: etsitään ennalta tunnettujen henkilökuvien joukosta tiedonhaussa määriteltyä tuntematonta henkilöä vastaava kuva.


title: Automaattinen sisällönkuvailu

text: Taulukko 2. Kasvojentunnistusprosessin eteneminen


title: Automaattinen sisällönkuvailu

text:
1. Syötekuvasta arvioidaan kasvojen sijainti
2. Kuva normalisoidaan kääntämällä kasvot suoraan ja mahdollisesti poistamalla ylimääräinen tausta kuvasta.
3. Algoritmiriippuvaiset piirrevektorit eristetään kuvasta. Näin jäljelle jää vain tunnistusalgoritmin kannalta tarpeellinen informaatio. Ihannetapauksessa muodostunut piirrevektori on yleispätevä, immuuni muutoksille valaistuksessa, kasvojen ilmeessä tai asennossa.
4. Syötekuvan tunnistevektoreita verrataan hakutietokannan tunnistevektoreihin ja etsitään vastaavuus.
5. Tulokset, eli tunnisteet järjestetään vastaavuusjärjestykseen. Parhaimman vastaavuuden saanut hakutietokannan kuva on todennäköisesti samasta henkilöstä kuin syötekuva. Hakutietokannasta voidaan osuman tai lähimmän vastaavuuden kohdalta palauttaa indeksoitu tieto, yleensä nimi.


title: Automaattinen sisällönkuvailu

text: Piirrepohjaisilla videoanalyysimenetelmillä on samoja rajoituksia kuin kuva-analyysissa, mutta kameran ja kohteen liike antavat lisää mahdollisuuksia. Liikkuvalla kuvalla on aikaan perustuva rakenne, joka koostuu yksittäisistä kuvista, otoista sekä kohtauksista. Tämän rakenteen tunnistaminen ja merkitseminen on yksi prosessin vaiheista. Kuvien lisäksi videosta voidaan analysoida ääntä, erityisesti puhetta.


title: Automaattinen sisällönkuvailu

text: Jatkuvan puheen puheentunnistin on menetelmä, jossa puhe tunnistetaan ja puretaan kirjoitetuiksi sanoiksi. Tunnistusvirheitä vähennetään käyttämällä useampia tunnistusalgoritmeja rinnakkain, jotka voivat tunnistaa sekä erillisiä sanoja että sanaliittoja. Jos tunnistin ei tunnista sanaa tai tunnistaa sen väärin, voi virhe levitä ja vaikeuttaa puhedokumentin muidenkin sanojen tunnistamista. Ongelmana on myös se, että sanojen taivutusmuodot kasvattavat nopeasti tunnistettavan sanaston määrää. Foneemien tunnistaminen perustuu puhutun kielen pienimpien merkityksiä erottavan yksikön tunnistamiseen. Koska menetelmä ei yritä tunnistaa sanoja, tuntemattomat sanat tai taivutusmuodot eivät muodosta tunnistukselle ongelmia. Tunnistuksen mielekkyyttä on tosin mahdotonta tarkastaa. Puhesyöte käännetään äänneasuesitykseksi, jota verrataan sumeiden merkkijonomenetelmien avulla hakukantaan. Puhujariippumattomuus on haaste puheentunnistukselle käytetystä menetelmästä riippumatta.


title: Sari Tauriainen

text: Sari Tauriainen (s. 23. joulukuuta 1982) on suomalainen lentopalloilija, joka edusti kaudella 2015–2016 salolaista LP Viestiä voittaen Suomen Cupin mestaruuden sekä hopeaa Mestaruusliigassa.


title: Sari Tauriainen

text: Tauriainen pelasi ensimmäisen liigaottelunsa vasta 32-vuotiaana, kun LP Viesti kiinnitti hänet joukkueeseen kaudeksi 2015–2016. Tätä ennen kuusamolaislähtöinen Tauriainen oli pelannut kahta 2-sarjakautta lukuun ottamatta 1-sarjaa kaudesta 1999–2000 lähtien.


title: Sari Tauriainen

text: Pelipaikaltaan Tauriainen on passari ja hänen kasvattajaseuransa on Kuusamon Pallo-Karhut.


title: Saarenheimo

text: Saarenheimo on muun muassa seuraavien suomalaisten sukunimi:


title: Sage Northcutt

text: Sage Monroe Northcutt (s. 1. maaliskuuta 1996 Katy, Texas) on yhdysvaltalainen vapaaottelija ja entinen potkunyrkkeilijä ja karateka. 182 senttimetriä pitkä ja 70 kilogrammaa painava Northcutt kilpailee kevytsarjassa.


title: Sage Northcutt

text: Northcutt aloitti kamppailulajien harrastamisen 4-vuotiaana ja aloitti kilpailemisen nuorten tasolla 6-vuotiaana erilaisissa kamppailulajiturnauksissa. Hän voitti yhteensä 77 eri maailmanmestaruutta 12 ikävuoteen mennessä. Hänestä tuli myös 9-vuotiaana nuorin Sport Karate lehden kannessa ollut henkilö. Northcutt otteli myös potkunyrkkeilyn parissa amatööritasolla tilastolla 15–0. Hänellä on kolmannen asteen musta vyö niin taekwondossa kuin kajukenbossakin. Joulukuussa 2015 Northcutt on UFC:n nuorin ottelija.


title: Sage Northcutt

text: Northcutt otteli aluksi amatööritasolla Legacy FC vapaaotteluorganisaatiossa, jossa hänen tilastonsa oli 5–1. Northcutt hävisi ensimmäisen ottelunsa, mutta voitti sen jälkeen viisi, joista ainoastaan yksi päättyi tuomariäänin. Northcutt voitti kevytsarjan ja välisarjan mestaruudet.


title: Sage Northcutt

text: Northcutt otteli ensimmäisen ammattilaisottelunsa marraskuussa 2014 Tim Lashleytä vastaan voittaen teknisellä tyrmäyksellä. Hän otteli alkuvuodet texasilaisessa Legacy Fighting Championship -organisaatiossa ennen siirtymistään UFC:hen.


title: Sage Northcutt

text: Northcutt otteli ensi kerran UFC:ssä lokakuussa 2015 Francisco Trevinoa vastaan "UFC 192" -tapahtumassa. Hän voitti kamppailun 57 sekunnissa teknisellä tyrmäyksellä. Northcutt otteli samana vuonna toisen ottelunsa joulukuussa Cody Pfisteria vastaan, jonka hän voitti giljotiinikuristuksella toisen erän alussa.


title: Sage Northcutt

text: Northcutt oli voittanut seitsemän ammattilaisottelua peräkkäin, kunnes hävisi tammikuussa 2016 Bryan Barberenalle käsitriangeli kuristuksella toisessa erässä. Ottelu käytiin välisarjassa. Heinäkuussa 2016 Northcutt palasi takaisin kevytsarjaan ja kohtasi Enrique Marínin "UFC 200" -tapahtumassa. Hän voitti kolmieräisen kamppailun tuomariäänin.


title: Sage Northcutt

text: Joulukuussa 2016 Northcutt otteli toisen kerran välisarjassa. Hän hävisi ottelunsa Mickey Gallia vastaan toisen erän alussa takakuristuksella.


title: Olga Podtšufarova

text: Olga Vladimirovna Podtšufarova (, s. 5. elokuuta 1992 Moskova) on venäläinen uransa lopettanut ampumahiihtäjä. Hän edusti seuratasolla Junost Moskovaa.


title: Olga Podtšufarova

text: Podtšufarova osallistui Sotšin talviolympialaisissa 2014 normaalimatkalle ollen 49:s. Kontiolahden MM-kilpailuissa 2015 Podtšufarovan paras sijoitus oli takaa-ajon 27:s. Hochfilzenin MM-kilpailuissa 2017 hän hiihti avausosuuden pronssia saaneessa Venäjän sekaviestijoukkueessa. Nuorten MM-kilpailuista hänellä on yksi kulta, yksi hopea ja yksi pronssi.


title: Olga Podtšufarova

text: Podtšufarova debytoi maailmancupissa maaliskuussa 2013 ollen Sotšin pikamatkalla 58:s. Ensimmäiset pisteensä hän saavutti samassa kuussa Hanty-Mansijskissa ollen pikamatkalla 30:s. Kymmenen parhaan joukkoon Podtšufarova sijoittui ensimmäisen kerran joulukuussa 2014 oltuaan neljäs Hochfilzenin pikamatkalla ja takaa-ajossa. Ensimmäisen palkintosijansa hän saavutti oltuaan kolmas Pokljukan yhteislähtökilpailussa joulukuussa 2015. Ensimmäisen voiton Podtšufarova saavutti Anterselvan pikamatkalla tammikuussa 2016.


title: Olga Podtšufarova

text: Podtšufarova lopetti uransa ampumahiihtäjänä keväällä 2018.


title: Uupune

text: Uupune oli kylä Kivennavan pitäjässä viitisen kilometriä Kirkonkylästä koilliseen Terijoki-Viipuri maantien varressa. Uupuneen viisi taloa olivat tiiviinä rykelmänä tien varressa.


title: Uupune

text: Nykyisin talojen paikat ovat metsittyneet. Hävinneen Uupuneen kylän sijannin löydät Pervomaiskojesta pohjoiseen Rybatski Hutorin lomakylän jälkeisestä neljän tien risteyksestä. Hieman tiestä kauempana sijainneen Munnen talon paikalla on peltoa.


title: Ahti Saarenpää

text: Ahti Erik Saarenpää (s. 1946) on suomalainen oikeustieteilijä ja emeritusprofessori. Hän oli 1981–2014 Lapin yliopiston yksityisoikeuden professori ja vuodesta 2002 oikeustieteiden tiedekunnan dekaani.


title: Ahti Saarenpää

text: Saarenpää suoritti oikeustieteen kandidaatin tutkinnon Helsingin yliopistossa 1970 ja oikeustieteen lisensiaatin tutkinnon 1973. Hänen väitöskirjansa hyväksyttiin Helsingin yliopistossa 1980.


Jalkapallon Mestarien liigan kauden 2015–2016 pudotuspelit pelattiin 16. helmikuuta – 28. toukokuuta 2016. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena San Sirolla, Milanossa.


title: Mestarien liigan kauden 2015–2016 pudotuspelit

text: Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.


text: Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.


text: Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.


text: 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.


text: Neljännesvälieräparien arvonta suoritettiin 14. joulukuuta 2015. Ensimmäiset osaottelut pelattiin 16., 17., 23. ja 24. helmikuuta 2016. Toiset osaottelut pelattiin 8., 9., 15. ja 16. maaliskuuta 2016."Paris Saint-Germain voitti 4–2 yhteistuloksella."


text: "Benfica voitti 3–1 yhteistuloksella."


text: "Wolfsburg voitti 4–2 yhteistuloksella."


text: "Real Madrid voitti 4–0 yhteistuloksella."


text: "Barcelona voitti 5–1 yhteistuloksella."


text: "Bayern München voitti 6–4 yhteistuloksella."


text: "0–0 yhteistulos. Atlético Madrid voitti 8–7 rangaistuspotkukilpailussa."


text: "Manchester City voitti 3–1 yhteistuloksella."


text: Puolivälieräparien arvonta suoritettiin 18. maaliskuuta 2016. Ensimmäiset osaottelut pelattiin 5. ja 6. huhtikuuta 2016. Toiset osaottelut pelattiin 12. ja 13. huhtikuuta 2016."Bayern München voitti 3–2 yhteistuloksella."


text: "Atlético Madrid voitti 3–2 yhteistuloksella."


text: "Real Madrid voitti 3–2 yhteistuloksella."


text: "Manchester City voitti 3–2 yhteistuloksella."


text: Välieräparien arvonta suoritettiin 15. huhtikuuta 2016. Ensimmäiset osaottelut pelattiin 26. ja 27. huhtikuuta 2016. Toiset osaottelut pelattiin 3. ja 4. toukokuuta 2016."Real Madrid voitti 1–0 yhteistuloksella."


text: "2–2 yhteistulos. Atlético Madrid voitti vierasmaaleilla."


text: Loppuottelu pelattiin 28. toukokuuta 2016 San Sirolla, Milanossa.


title: Vaittila

text: Vaittila oli 24 talon kylä Kivennavan pitäjän pohjoisosassa Valkjärvelle ja Rautuun johtavien teiden risteyksessä. Lipola oli Vaittilan naapurikylä. Nykyisin Vaittilan kohdalla on peltoja ja metsää.


title: Severi Saarinen

text: Severi Mikael Saarinen (23. maaliskuuta 1905 Sortavala – 15. elokuuta 1983 Helsinki) oli suomalainen ekonomi, kauppaneuvos (1958) ja Rautatiekirjakaupan toimitusjohtaja 1955–1971. Hän kuului suomalaisen kirja- ja lehtialan keskeisiin vaikuttajiin.


title: Severi Saarinen

text: Saarinen valmistui ekonomiksi 1928. Hän oli Kirjavälitys oy:n konttoripäällikkö 1929–1937, johtokunnan jäsen 1954–1956, Kustannusosakeyhtiö Kotimaan toimitusjohtaja 1937–1946, johtokunnan jäsen 1937–1953, Kansanavun toiminnanjohtaja 1941–1945, Kustannusosakeyhtiö Otavan myyntijohtaja 1946–1953 ja Rautatiekirjakauppa oy:n johtaja 1953–1955 ja toimitusjohtaja 1955–1971.


title: Vanhakylä (Kivennapa)

text: Vanhakylä oli Kivennavan pitäjän eteläosissa sijainnut toisistaan erillään tien varrella olleen yhdentoista talon muodostama kylä. Se sijaitsi Siesjärven eteläpuolella Karvalan ja Multalan välissä.


title: Vehmainen (Kivennapa)

text: Vehmaisen kylä sijaitsi Kivennavan pitäjässä rajan pinnassa, Siiranmäestä pari kilometriä rajalle päin. Taloja Vehmaisissa oli ennen talvisotaa 56. Nykyisin Vehmainen ja sen naapurikylät Siiranmäki ja Suurselkälä ovat tyhjiä, autioita niittyjä, joilla ei ole yhtään asukasta eikä rakennusta.


title: Roch Marc Christian Kaboré

text: Roch Marc Christian Kaboré (25. huhtikuuta 1957) on burkinalainen poliitikko. Hänet valittiin 29. marraskuuta 2015 pidetyissä vapaissa vaaleissa maansa presidentiksi. Kaboré valittiin ensimmäisellä kierroksella 53,3 % osuudella annetuista äänistä.


title: Roch Marc Christian Kaboré

text: Kaboré syntyi Ouagadougoussa, missä kävi koulunsa. Hänen isänsä oli ministeri Charles Bila Kaboré. Vuonna 1975 hän muutti Dijoniin, missä hän opiskeli liikkeenjohtoa. Maisteriksi hän valmistui vuonna 1980.


title: Roch Marc Christian Kaboré

text: Valmistuttuaan Kaboré palasi kotimaahansa ja ryhtyi työskentelemään maansa suurimmassa pankissa BIB:ssä. Burkina Fason edistysmielinen presidentti Thomas Sankara tuki Kaboréa ja nimitti hänet pankin pääjohtajaksi vuonna 1984. Kaboré hoiti tehtävää viisi vuotta.


title: Roch Marc Christian Kaboré

text: Vuonna 1989 Kaboré ryhtyi poliitikoksi. Hänestä tuli ministeri ja maan presidentin Blaise Compaorén neuvonantaja ja hänet valittiin myös kansanedustajaksi. Vuonna 1994 hänet nimitettiin maansa pääministeriksi. Vuonna 1996 perustettiin puolue "Demokratian ja edistyksen kongressi" (CDP) ja Kaboré lopetti pääministerinä. Pääministeriyden sijasta hän toimi presidentin erityisneuvonantajana ja uuden puolueen varapuheenjohtajana.


title: Roch Marc Christian Kaboré

text: Vuonna 2002, 6. kesäkuuta, Kaborésta tuli Burkina Fason kansalliskokouksen puheenjohtaja. Hänet valittiin kansanedustajaksi myös vuoden 2007 vaaleissa. Tuolloin hänet valittiin uudelleen myös sen puheenjohtajaksi.


title: Roch Marc Christian Kaboré

text: Kaboré ja moni muu tunnettu poliitikko erosi CDP:stä tammikuussa 2014. He syyttivät puoluetta epädemokraattisuudesta ja kansakuntaa vahingoittavasta politiikasta. He paljasrivat oppositiolle istuvan presidentin Blaise Compaorén aikeet muutta perustuslakia ja jatkavan presidenttinä myös vuoden 2015 jälkeen. Tämän jälkeen, 25. tammikuuta 20114, oppositiohenkiset perustivat uuden puolueen, "Kansanliike edistyksen puolesta" (MPP). Kaboré valittiin sen puheenjohtajaksi. Kesäkuussa 2015 hänet nimitettiin puolueensa presidenttiehdokkaaksi.


title: Roch Marc Christian Kaboré

text: Kaboré astui presidentin virkaan 29. joulukuuta 2015. Pääministeriksi hän nimitti 7. tammikuuta 2016 ekonomisti Paul Kaba Thieban ja koko hallitus saatiin muodostettua 13. tammikuuta.


title: Kansanapu

text: Kansanapu oli Suomen Huolto ry:n vuonna 1942 perustettu keräyselin. Toiminnanjohtaja vuosina 1941–1945 oli Severi Saarinen.


title: Kansanapu

text: Kansanavun suurkeräykset toteutettiin 1942–1949. Keräyksien yhteydessä tehtiin kymmenittäin erilaisia julisteita. Julistesarjan suunnittelusta vastasi pääasiassa SEK-mainostoimiston suunnitteluryhmä, johon kuuluivat Jorma Suhonen, Holger Erkelenz, Aarno Knuus. Valtion tiedoituslaitoksen palveluksessa sota-aikana toiminut Per Henrik Taucher voitti vuonna 1946 Kansanavun järjestämän julistekilpailun. Julisteessa pieni apea poika nimilappu kaulassa vetoaa yleisöön keräysvarojen saamiseksi.


title: Kansanapu

text: Julisteiden lisäksi Kansanapu julkaisi kirjeensulkijamerkkejä ja postimerkkejä. Keräysvaroilla tuettiin rintamamiesten, siirtoväen ja sotaleskien perheitä ja avustettiin sotainvalideja ja sotaorpoja. Keruukampanjan tarkoituksiin kehitettiin vetoavia lauseita, kuten "Hyvä antaa vähästänsä", "Riittäähän tarvitseville sinultakin" ja "Avaa sydämesi".


title: Kansanapu

text: Kansanapu järjesti vuonna 1947 maalaus- ja piirustuskilpailussa, johon saivat osallistua kaikki kansa- ja oppikoulut. Se liittyi samana vuonna järjestettyyn suurkeräykseen.


title: Kansanapu

text: Kansanapu-keräyksen jatkajaksi perustettiin vuonna 1949 Yhteisvastuukeräys.


title: Albanian kunnat

text: Albanian kunnat ovat Albanian paikallishallinnon yksiköitä. Maa on jaettu 61 kuntaan (), jotka on luotu vuoden 2015 kuntauudistuksessa.


title: Albanian kunnat

text: Ennen vuotta 2014 Albania oli jaettu kaupunki- ja maalaiskuntiin, joilla oli ei ollut suurta hallinnollista merkitystä. Entisiä kuntia oli yhteensä 373.


title: Radwa Ashour

text: Radwa Ashour (26. toukokuuta 1946 Kairo – 30. marraskuuta 2014) oli egyptiläinen kirjailija ja englannin kielen professori Kairon Ain Shams -yliopistossa.


title: Radwa Ashour

text: Ashour syntyi kairolaisen lakimiesperheen tyttäreksi. Hän suoritti alemman korkeakoulututkinnon englannin kielessä Kairon yliopistossa vuonna 1967 ja ylemmän 1972 pääaineenaan vertaileva kielitiede. Vuonna 1975 hän väitteli tohtoriksi Massachusettsin yliopistossa Yhdysvalloissa aiheenaan afroamerikkalainen kirjallisuus.


title: Radwa Ashour

text: Vuonna 1967 Ashour aloitti pitkän rupeamansa kairolaisessa Ain Shams -yliopistossa. Vuonna 1986 hänestä tuli englannin kielen ja vertailevan kielitieteen professori ja vuosina 1990–1993 hän johti yliopiston englannin kielen laitosta.


title: Radwa Ashour

text: Ashour oli tunnettu poliittisesta aktivismistaan. Kun Egyptin presidentti Anwar Sadat pyrki normalisoimaan maan suhteita Israelin kanssa, Ashour oli mukana perustamassa yliopistoissa esiintyvän sionismin vastaista komiteaa. Myöhemmin Hosni Mubarakin presidenttikaudella Ashour oli mukana yliopistojen itsenäisyyttä ajavassa liikkeessä.


title: Radwa Ashour

text: Radwa Ashour oli yksi toimittajista vuonna 2004 julkaistussa neliosaisessa hakuteoksessa arabiankielisistä naiskirjailijoista. Hän on tutkinut myös William Blaken, Kahlil Gibranin ja palestiinalaisen Ghassan Kanafanin tuotantoa. Oman kaunokirjallisen uransa hän aloitti vasta 1980-luvulla. Vuoden 1983 muistelmia opiskeluvuosista Yhdysvalloissa seurasi esikoisromaani "Hajar Dafi" 1985. Hänen tunnetuin teoskokonaisuutensa on Granada-trilogia, joka julkaistiin 1994–1995.


title: Radwa Ashour

text: Vuonna 1970 Ashour avioitui palestiinalaisen runoilija Murid al-Barghuthin kanssa, ja he asuivat avioliittonsa aluksi lyhyen aikaa Kuwaitissa. Vuonna 1977 al-Barghuthi karkotettiin Egyptistä ja hän asettui Unkariin. Heidän poikansa Tamim El-Barghouti (s. 1977) on myös runoilija.


title: Xihoudun asuinpaikka

text: Xihoudun asuinpaikka (, ) on kivikautinen asuinpaikka Kiinassa Shanxin maakunnan Ruichengin piirikunnassa. Se on ollut avoimen paikan leiripaikka, jossa on oleskeltu liikkuvan elämäntavan pysähdyksien aikana. Se on tutkittu arkeologisesti ja ajoitettu 1,3 miljoonaa vuotta vanhaksi. Asuinpaikka on yksi Kiinan vanhimmista tunnettuja ihmisen asuinpaikkoja.


title: Xihoudun asuinpaikka

text: Muinainen asuinpaikka sijaitsee nykyisen Qinling-vuoriston pohjoispuolella olevalla lössitasangolla, jota kutsutaan Sanmenxian altaaksi. Kohde on lounaaseen Nihewanin altaalta Ruichengin piirikunnassa olevan Xihoudun kylän lähettyvillä. Leiripaikka sijaitsi avoimella ruohoarolla, missä ei ollut kallioisia suojapaikkoja. Tähän viittaa eläinten lajisto, joka on suosinut avoimia maastoja. Kaivauksissa paljastui kalan jäänteitä sekä majavan luita, joten lähistöllä on ollut myös laajempi järvi.


title: Xihoudun asuinpaikka

text: Xihoudussa löytyi vuonna 1960 muutama kiviesine. Kohteessa suoritettiin seuraavina vuosina 1961 ja 1962 kaksi kaivausta, joiden tuloksena saatiin talteen kivityökaluja, palanutta luuta, sarvenkappaleita ja eläinten fossiileja. Kaivauksissa otettiin talteen vain suuremmat löydöt, koska kaivettua maata ei siivilöity pienisilmäisellä verkolla. Löytökerroksiin päästäkseen oli ensin poistettava päältä noin 53 metriä lössimaata. Tämän alta oli kaivettava vielä noin 10 metriä järven rantakerrostumaa pois. Kerrostuman alla oli vielä 14 metriä muinaista sedimenttiä, jonka alla sijaitsi vain puoli metriä paksu löytökerros. Paikalle on palattu 200-luvulla vain ottamaan maanäytteitä tarkempia ajoitusta varten.


title: Xihoudun asuinpaikka

text: Ensimmäinen ajoitus on julkaistu vuonna 1978, jolloin kohteen iäksi ilmoitettiin 1,9–1,8 miljoonaa vuotta. Tämä vastasi afrikkalaisia ajoituksia Tansanian Olduvain rotkon löytökohteissa. Myöhemmin on paikalta otettu uusi näytesarja, joka ajoitettiin paleomagneettisella ajoitusmenetelmällä ja tulos julkaistiin vuonna 2002. Leiripaikan iäksi saatiin nyt 1,27 miljoonaa vuotta. Leiripaikka on suhteellisen samanaikainen Donggutuon asuinpaikan ja Gongwanglingin asuinpaikan kanssa.


title: Xihoudun asuinpaikka

text: Asuinpaikalta on löytynyt 22 eri nisäkäslajin fossiilit. Ne kuuluivat seuraavin sukuihin, joista osa ovat jo kuolleet sukupuuttoon: elephas, equus, gazella, hipparion (hevoseläin), hyeena ja stegodon (norsut). Tarkasti lajilleen on voitu määritellä "Proboscidipparion sinense" (hipparion), "Elaphurus bifurcatus" (hirvieläin), "Euctenoceros boulei", "Bison palaeosinensis", "Equus sanmeniensis", Villasarvikuono ja "Elasmotherium inexpectatum" eli Siperiansarvikuonon sukulainen. Fossiileissa on siten useita avointen ruohomaiden eläinlajeja. Luufossiileissa on havaittu naarmuja sellaisissa kohdissa, jotka syntyvät tyypillisesti eläinten teurastuksessa. Myös kalan ja majavan luita on löytynyt ja siitä on päätelty järven sijainneen lähellä leiriä.


title: Xihoudun asuinpaikka

text: Kaivauksilta löytyi 32 kiviesinettä, jotka tunnistettiin kaapimiksi, iskuriksi ja kolmitahkoisiksi ja teräväkärkiseksi työkaluksi. Löytöaineistosta puuttuu työkalun valmistamisessa irtoavat iskokset. Työkalut valmistettiin ohkaisista kivistä, jotka ovat olleet kvartsiittia, laavakiveä ja sivukiveä (, arvoton malmin seosmineraali). Kiviesineissä oli merkkejä pyörimisestä ja hankautumisesta. Iskoksien puuttuessa on ehdotettu, että leiripaikka on välillä ollut veden alla ja huuhtoutunut aallokossa. Kuitenkin, kiviesineiden kuluneisuudesta saattaa johtua, että monet tutkijat pitävät esineitä luonnon muovaavina eli eoliitteinä.


title: SEK (mainostoimisto)

text: Oy SEK Ab (aiemmin SEK & Grey Oy) on suomalainen mainostoimisto, jonka perustivat vuonna 1935 yhdessä Jorma Suhonen, Holger Erkelenz ja Aarno Knuus.. SEKin toimitusjohtajana toimi vuosina 1939–1955 Aarne Salomaa, ja sinä aikana toimisto muuttui ateljeesta varsinaiseksi mainostoimistoksi. SEK & Grey -nimi otettiin käyttöön vuonna 1987, kun osaomistajaksi ja yhteistyökumppaniksi tuli kansainvälinen Grey-mainostoimistoketju.


title: SEK (mainostoimisto)

text: SEK kuuluu Suomen suurimpaan markkinointiviestintäkonserniin Salomaa-yhtiöihin, jonka organisaatiossa se muodosti aiemmin oman "SEK-yhtiöt"-alakonsernin yhdessä asiakkuustoimisto SEK Loyalin, viestintätoimisto SEK Publicin ja digitaalisten aineistojen tuotantoyksikön SEK Pointin kanssa. Näistä muiden paitsi SEK Pointin emoyhtiö oli AS-Grey Oy, josta kansainvälinen Grey Group omistaa 22,5 prosenttia. Vuonna 2016 SEK & Grey, SEK Public, SEK Loyal ja SEK Point yhdistyivät Oy SEK Ab:ksi.


title: SEK (mainostoimisto)

text: SEKin nousu alkoi välirauhan aikana, jolloin se sai asiakkaikseen valtion ja useita järjestöjä. SEK-graafikot vastasivat jatkosodan aikana muun muassa Kansanavun julistesarjan suunnittelusta. Aarne Salomaa palkkasi toimistoonsa nuoria lupaavia ammattilaisia niin, että 1950-luvulla Oy SEK Ab oli noussut yhdeksi suomalaisen mainosalan johtavista toimistoista. 1940-luvulla SEKissä työskentelivät muun muassa Orvo Lehmus, Kari Mannerla, Erkki Mattsson, Artturi Raula ja Matti Viherjuuri.


title: SEK (mainostoimisto)

text: Salomaa luovutti 1954 toimitusjohtajan tehtävät Frans ”Viki” Saalasteelle, mutta jatkoi hallituksen puheenjohtajana. 1950–1960-luvuilla SEKin palkkalistoilla olivat muiden muassa Jukka Haavisto, Matti Harkonmäki, Herbie Kastemaa, Osmo Pasanen, Pentti Pilve, Erkki Ruuhinen, Aapo K. Tulkki, Yrjö Turkama, Kyösti Varis sekä vuonna 1970 SEKin toimitusjohtajaksi Saalasteen jälkeen noussut Eero Kinnunen.


title: SEK (mainostoimisto)

text: SEK oli yhdessä Amer-Tupakka Oy:n kanssa toteuttamassa ensimmäisiä televisiomainosohjelmia keväällä 1956. Muiden toimistojen tavoin SEKiin perustettiin oma televisio-osasto, ja 1950-luvun lopulla SEK aloitti oman mainosalan koulutuksensa. SEK hallitsi suomalaista mainostoimistokenttää yhdessä mainostoimisto Taucherin kanssa 1950-luvun alusta 1980-luvulle saakka. Vielä 1990-luvullakin se oli maan arvostetuin mainostoimisto.


title: SEK (mainostoimisto)

text: Eero Kinnusen ja Kari Mannerlan johdolla SEK organisoitiin 1970-luvun alussa uudelleen noin kymmenen työntekijän suunnitteluryhmiin omine yhteyshenkilöineen, tekstisuunnittelijoineen, visuaalisine suunnittelijoineen ja viimeistelijöineen. Oppia otettiin erityisesti amerikkalaisten Bill Bernbachin ja Rosser Reevesin sekä ruotsalaisen Leon Nordinin metodeista. Samalla luovuttiin mainostoimistojen perinteisestä ansaintamallista, palvelupalkkiosta (tietty prosenttiosuus media- ja alihankintaostoista) , suoritusperusteiseen laskutukseen ja perustettiin Dagmar, Suomen ensimmäinen mediatoimisto.


title: SEK (mainostoimisto)

text: 1970-luvulla SEKissä työskentelivät muiden muassa Harry Finér, Jorma Hinkka, Alpo Holopainen, Herbie Kastemaa ja Kari Torkler. Vuosikymmenen lopulla SEKin nuorisohaussa valittujen joukossa olivat Wilma Schlizewski ja J. Karjalainen. 1980-luvun sekkiläisiä olivat Markku Rönkkö sekä Unto Paltemaa ja Kari Huttunen, jotka tulivat tunnetuiksi 1990-luvun huipputoimistostaan Paltemaa Huttunen Santala (nyk. TBWA Helsinki).


title: SEK (mainostoimisto)

text: Aluksi Bulevardilla ja sitten Sokoksen talossa toiminut SEK osti 1970-luvun puolivälissä Helsingin Annankatu 28:sta oman kiinteistön. Kehitystoimintaa varten perustettiin 1978 Aarne Salomaa Oy, josta alkoi muodostua nykyinen Salomaa Group. Alkuvuosina yritysryhmään kuuluivat SEKin lisäksi muun muassa mainostoimistot Varis, Poteri & Veistola, Creator ja Unimark. Salomaa-konserni on 1980-luvun alusta asti ollut mainostoimistoalan suurin yritysryhmittymä Suomessa. SEK nousi Suomen suurimmaksi mainostoimistoksi 1990-luvun alussa ja selviytyi hyvin lamavuosienkin läpi. Suurimmillaan SEK & Grey oli vuosituhannen vaihteessa: vuonna 2000 sillä oli 137 työntekijää. Vuonna 2006 SEK putosi myyntikatteeltaan kolmanneksi suurimmaksi suomalaistoimistoksi, joskin suuremmiksi arvioitujen PHS:n ja Taivaan kate muodostui useamman konserniyhtiön yhteissummasta. Vuonna 2015 SEK oli "Markkinointi & Mainonta" -lehden selvityksessä nopeimmin kutistuneiden ja tappiollisimpien joukossa.


title: SEK (mainostoimisto)

text: SEKin 1990- ja 2000-lukujen työntekijöitä ovat Antti Eklund, Anu Igoni, Anssi Järvinen, Jufo Peltomaa, Timo Suokko ja Herra Ylppö.


title: SEK (mainostoimisto)

text: SEKin pitkäaikaisin asiakas on lentoyhtiö Finnair, jonka mainontaa se on hoitanut perustamisestaan 1935 saakka. Vuonna 2013 Finnairin yhteistyötä SEKin ja eri puolilla maailmaa sijaitsevien muiden WPP-konsernin toimistojen kanssa vahvistettiin entisestään. Muita pitkään jatkuneita asiakkuuksia SEKillä ovat Paulig, Valio ja Fazer. 1990-luvun alusta 2000-vuosikymmenen loppupuolelle SEK & Grey toimi Nokian pääasiallisena Euroopan alueen mainostoimistona sen kansainvälisessä matkapuhelinalan valloituksessa.


title: SEK (mainostoimisto)

text: Syksyllä 2015 mainostoimisto SEK vietti 80-vuotispäiviään ja avasi Annan- ja Eerikinkadun kulmaan toimitalonsa katutasoon yhdessä Pauligin kanssa kahvilan nimeltä "Why join the navy when you can be a pirate". Nimi on lainaus edesmenneeltä Steve Jobsilta.


title: SEK (mainostoimisto)

text:
Aarne Salomaa toimi SEKin johdossa 1939–1955, sitten Frans Saalaste 1955–1970 ja Eero Kinnunen 1970–1985. Kinnusen jälkeen SEKin toimitusjohtajina ovat toimineet Martti Laaksonen (1985–1995), Jari Kostamo (1995–2003), Jori Manninen (2003)
Pekka Kivimaa (2004–2006), Arto Heimonen (2006–2007) Marco Mäkinen (2007–2012), Tapio Hedman (2012–2013) ja Topi Lintukangas (2013–2014). Vuosina 2015–2017 yritystä johti Jari Aalto-Setälä, jota seurasi Jaakko Rantala keväällä 2017..


title: Torture (albumi)

text: Torture on Cannibal Corpsen 12. studioalbumi, joka julkaistiin 13. maaliskuuta 2012. Albumi äänitettiin Sonic Ranch -studiolla ja sen tuotti Hate Eternalin kitaristi Erik Rutan. Kappaleesta ”Encased in Concrete" kuvattiin musiikkivideo.


title: Torture (albumi)

text: Albumi nousi Suomen virallisen listan sijalle 35. Ruotsissa se debytoi Sverigetopplistanin sijalle 37, ja Yhdysvalloissa Billboard 200 -listan sijalla 38.


title: Shajar al-Durr

text: Shajar al-Durr oli aijubidien aikaisen Egyptin naispuolinen sulttaani noin kolmen kuukauden ajan vuonna 1250. Hän nousi valtaan miehensä As-Salih Ayyubin ja tämän toisen naisen saaman alun perin kruununperijäksi suunniteltun al-Mu’azzam Turanshahin kuoltua. Shajar al-Durr luopui lopulta vallasta mamelukkien hyväksi. Vallanvaihdoksen jälkeenkin hän vaikutti jonkin aikaa maan hallinnon kulisseissa, kunnes hänet otettiin vangiksi maan valtaistelujen aikana. Hänen ruumiinsa löytyi lopulta Kairon sitadellin ulkopuolelta vuonna 1257.


title: Shajar al-Durr

text: Shajar al-Durr oli alun perin turkkilaistaustainen orja ja yksi ajubidihallitsija al-Salih Ayyubin jalkavaimoista. Lopulta hänestä tuli tämän pääasiallinen vaimo ja hän synnytti pojan nimeltä Khalil. Khalil kuoli pian syntymänsä jälkeen, mutta al-Durr säilytti lempinimensä Umm Khalil eli Khalilin äiti loppuelämänsä ajan.


title: Shajar al-Durr

text: Al-Salih Ayyub kuoli Egyptiin suuntautuneen seitsemännen ristiretken aikana vuonna 1249. Hän oli osoittanut vaimonsa ja kaksi muuta henkilöä turvaamaan al-Mu’azzam Turanshahin valtaannousun, joka oli Ayyubin poika toisen naisen kanssa. Mamelukit eli orjasotilaat surmasivat kuitenkin Turanshahin pian tämän Egyptiin saapumisen ja valtaannousun jälkeen 2. toukokuuta 1250. Kaksi päivää myöhemmin al-Durr julistettiin sulttaaniksi. Naisen nousu kuningaskunnan päämieheksi oli hyvin epätavallista keskiaikaisissa islamilaisissa yhteiskunnissa, vaikka heitä oli toiminut esimerkiksi sijaishallitsijoina. Naisena samassa asemassa sulttaanina oli toiminut ennen al-Durria vain Delhin sulttaani Radiyya vuosina 1236-1240.


title: Shajar al-Durr

text: Aijubidien Syyrialaiset alueet eivät tunnustaneet uutta hallitsijaa ja al-Durr hallitsi vain aijubudien Egyptiä. Heinäkuussa 1250 al-Durr luopui asemastaan mamelukki Aybak al-Turkumanin hyväksi. Päätökseen vaikutti todennäköisesti nimenomaan Syyrian aijubidien ja etenkin Damaskosta ja Aleppoa hallinneen al-Nasir Yusufin painostus. Aybak luopui itsekin pian vallasta nuoren aijubidiprinssi al-Ashraf Musan hyväksi. Jonkin aikaa vallanvaihdoksen jälkeen Aybak ja al-Durr avioituivat ja käyttivät todellista valtaa nuoren hallitsijan kulisseissa. Vuonna 1254 Aybak syrjäytti al-Ashraf Musan ja nai Mosulia hallinneen Badr al-Din Lu’lun tyttären. Al-Durr vastasi tähän murhauttamalla Aybakin 10. huhtikuuta 1257. Murhaa seurasi valtataistelu, jonka voittivat lopulta Aybakin pojan al-Mansur ’Alin kannattajat. Shajar al-Durr vangittiin ja 28. huhtikuuta hänen ruumiinsa löydettiin Kairon sitadellin ulkopuolelta. Ajan kuluessa al-Durrin elämään liitettiin useita piirteitä, joita ei tunneta varhaisimmista kertomuksista.


title: Wagner Moura

text:
Wagner Maniçoba de Moura (s. 27. kesäkuuta 1976) on brasilialainen näyttelijä.
Kotimaassaan vakiintunut ja arvostettu näyttelijä on saavuttanut kansainvälistä huomiota rooleistaan muun muassa elokuvista "Tropa de Elite", "Elysium" sekä sittemmin huumeparoni Pablo Escobarin roolistaan Netflixin alkuperäissarjasta "Narcos".


title: Wagner Moura

text: Moura syntyi Rodelasissa, Bahian osavaltiossa koillis-Brasiliassa. Hänen äitinsä Alderiva toimi kotiäitinä ja hänen isänsä oli kersanttina Brasilian ilmavoimissa. Mouran ollessa 13-vuotias, heidän perheensä muutti Salvadorin kaupunkiin.


title: Wagner Moura

text: Moura valmistui journalismin linjalta Bahian yliopistosta, mutta päätti kuitenkin ryhtyä näyttelijäksi.


title: Wagner Moura

text: Vuonna 1997 hän näytteli yhdessä Penélope Cruzin kanssa elokuvassa Woman on Top.


title: Wagner Moura

text: Vuonna 2007 hän näytteli kapteeni Nascimentoa Kultaisen Karhun Berliinin elokuvajuhlilta voittaneessa Tropa de Elitessä.


title: Wagner Moura

text: Näyttelijänuransa lisäksi Moura toimii laulajana sekä sekä sanoittajana yhtyeessä nimeltä Sua Mãe. Vuonna 2012 hän toimi vierailevana laulajana Legião Urbanan tribuuttikeikoilla.


title: Wagner Moura

text: Moura on ollut naimisissa journalisti-valokuvaaja Sandra Delgadon kanssa vuodesta 2001, ja heillä on kolme poikaa: Bem, Salvador ja José.


title: Wagner Moura

text: Hän harjoittaa Transsendenttistä Meditaatiota.


title: Ernst Schnéevoigt

text: Ernst Bernhard Schnéevoigt (1835 Tennstedt, Saksa – 1905 Tampere) oli saksalaissyntyinen Suomeen muuttanut kapellimestari.


title: Ernst Schnéevoigt

text: Schnéevoigt hankki musiikkikoulutuksensa Saksassa. Hän saapui Helsinkiin vuonna 1860 ja toimi soittajana Filip von Schantzin orkesterissa siirtyen välillä vuodeksi Tukholmaan orkesterin muutettua sinne. Schnéevoigt palasi kuitenkin Suomeen ja oli 1860-luvulla soitonjohtajana Mikkelin ruotuväen pataljoonassa ennen muuttamistaan Viipuriin. Tampereella Schnéevoigt oli 1878–1887 "Tampereen Soitannollisen Seuran" orkesterin kapellimestarina, mutta joutui lähtemään kielipoliittisten ja musiikkia koskeneiden erimielisyyksien vuoksi. Schnéevoigtin pääasiassa saksalaisista soittajista koostunut orkesteri lopetti samalla tomintansa. Hän asui sitten välillä Helsingissä toimien muun muassa venäläisen joukko-osaston soittokunnan kapellimestarina. Schnéevoigt palasi Tamperelle vuonna 1895 ja piti viimeisinä vuosinaan kaupungissa omaa musiikkikauppaa, jossa myytiin soittimia ja nuottikirjallsuutta. Schnéevoigt toimi Tampereella useiden amatööriorkestereiden ja torvisoittokuntien harjoitusten ohjaajana, antoi yksityistunteja ja oli laulunopettajana.


title: Ernst Schnéevoigt

text: Schnéevoigt oli naimisissa hämeenlinnalaissyntyisen Rosa Willandtin kanssa. Heillä oli viisi lasta, joista tunnetuin oli kapellimestari Georg Schnéevoigt.